erabili.eus/ Bertsoaren zirrararekin hunkituta\nHemen zaude: Sarrera » Sare-aldizkariak » Berri berriak » Bertsoaren zirrararekin hunkituta\nBertsoaren zirrararekin hunkituta\n2005-12-19 / 07:00 / erabili.com KULTURA\nBertsolaritzak goia jo zuen atzo (2005-12-18) Barakaldon, Bertsolari txapelketa Nagusiko azken saioan:\nMilaka bertsozale hunkituta\n12 milatik gora bertsozalek zutik eta esku-zarta betean hartu zituzten bertsolariak goizean eta gisa berean agurtu zituzten iluntzean bertso aldiaren bikaina eskertzeko.\nBertsoaren eta bertsolarien indarra behin eta berriro ikusi zen goiz nahiz arratsaldeko bertso saioetan: orain irribarre, gero algara eta hurrena, berriz, begiak malko betean ziren entzuleak bertsoaren esanak eta sortutako giroaren zabalak hunkituta.\nZirrara, gainera, bukaera-bukaera artekoa izan zen: Imanol Lazkanok Andoni Egañari txapela jantzi artekoa.\nZazpi Euskal Herrietatik etorritako jendetza elkartu zuen Barakaldok eta guztiek bertsoa eta euskara zuten elkargune eta ulergune. Euskararen Herria atzo herriago izan zen Barakaldon.\nBertsolaritza gaztetuta dago. Atzo oholtza gainean eta beheko eserlekuetan gazte jendea zen ugari. Bertsolaritzan gaztea ere bultzaka dator: bertsozale eta bertsolari. Atzoko protagonistetako bat, zalantzarik gabe, Bilbao Exhibition Centerren bertsoak entzutera elkartu ziren gazteak izan ziren.\nBertso gosea nabari zen goiz-goizetik Bertsolari Txapeketa Nagusiko azken saiora joandako jendartean. Bertso irrika sumatzen zen. Bazkalondokoan ere entzule jendeak otorduko babarrunekin sabela ondo berdindu bazuen ere, bertso goseak amorratzen eseri zen bertsolaritzaren plazako aulkietan. Baina bertso gosea ez zen nolanahikoa: bertsoaren mokofinak ziren nagusi, bertso onaren gose eta egarri.\nEgaña: "ez gaizki ulertu"\nZortzikotearen artean buru bakarrak janztea zeukan txapela eta epaileek Andoni Egaña Makazagaren aldekoa hartu zuten azken erabakia.\nAndoni Egañak kantatu zuen lehenengo bertsoan, agurreko bertsoan, ongi asko adierazi zuen zertara zetorren: "dena ematera nator eta, hau ez gaizki ulertu". Eta bere hitzak ondorengo zortzi orduetan gertatuko zenaren erakusgarri izan ziren: Txapelketa Nagusiko finalaren bertso aldi osoan, hasi eta buka, Andoni Egañak garbi utzi zuen berak ez zuela txapela oparitan emango, kendu egin beharko zitzaiola eta ondo kostata gainera.\nAndoni Egaña bertsolaritzaren historian Euskal Herriko Txapelketa Nagusiko 4 txapel jantzi dituen bertsolari bakar bihurtu da. Inork ez du lortu sekula horrenbeste txapel janztea.\nBaina Andoni Egañak laugarren txapela janzteko bidea ez zuen nekerik gabekoa izan: estu hartu zuen txapeldunen txapelduna Durangoko Unai Iturriaga txapeldunordeak baina atzokoan Bertsolarien finala Gipuzkoatik Bizkaira eraman bazen ere, txapelarekin ez zen gauza bera gertatu eta laugarren aldiz jarraian Gipuzkoako Zarautzen geratu zen.\nHonatx finalean kantatu zuen zortzikoteak lortutako puntuak eta azken sailkapena:\nAndoni Egaña 1.796,5 puntu\nUnai Iturriaga 1.746\nMaialen Lujanbio 1.206,5\nAmets Arzallus 1.206,5\nIgor Elortza 1.174\nSustrai Colina 1.171, 5\nAitor Mendiluze 1.156\nJon Maia 1.156\nEuskararen Herriak erdigune izan zuen atzokoan Barakaldo. Goiz-goizetik eta egunak amaitu artean bertso ale bikainak entzun ziren 12.000 bertso lagunetik ondo gora elkartu zituen Bilbao Exhibition Center (BEC) bertsoaren erakustazoka erraldoian.\nZortziko handiko saioarekin ekin zioten finalari bertsolariek. Lehenengo ekinaldian Igor Elortza eta Andoni Egaña egokitu ziren kantu lagun, urte bi greban eman ondoren lantokiko aldageletan lanean hasteko dauden langile biren larruan jarrita. Gaiak begitartea ilundu eta goibeletik jarduteko gehiago bazuen ere, Andoni Egañak atera zizkion umore printza batzuk.\nJon Maia eta Amets Arzalluz etxea erosi berri duen bikote gazte bihurtuta aritu ziren ondoren. Jon Maiak ale bikainak eman zituen:\nPaper guztiak aurrean daude\nAmest hurbildu parera,\nune honetan hastera doa\nurte luzeko karrera.\nEne! hauxe da konpromisoa!\nez elizatik, ez zibiletik\nbankotik ezkonduko gera.\nOndorengo bertsoetan ere arrazoi politak eman zituzten bi bertsolariek baina bereziki gogoangarria da 50 urte luzeko ordainaldian sartu behar zutela-eta "gure harremanak ba al du horrenbeste kreditu?" galdetu zuenean Jon Maiak.\nGoiz parteko saiorik bizienetakoa Maialen Lujanbiok eta Unai Iturriagak egin zuten. Hiru ume txikiren gurasoen tokian gertatu ziren eta aspaldiko partez asteburu osoa bakarrik pasatzeko aukeran. Maialen hasi zen zirika:\nEzta bat eta, ezta bi ere\nhiru ta hiru, da hiru\nhiru neke eta hiru lan karga\nbider hiru, zenbat diru.\nUmeak nola gainetik kendu\npentsatzen gabiltz beti gu,\norain bakarrik geratu eta\nia zer ein ez dakigu\nEta Maialenen lehendabiziko zirikaldiari bikain baino bikainago erantzun zion Unai Iturriagak. Gainera, Unaik bertso honetara ekarritako "ejem" baliabide adierazkorra Andoni Egañak erabiliko zuen arratsaldean Unai berarekin izan zuen buruz burukoan eta baita agurreko azken bertsoan ere:\nHain emankorrak izan gu\neta hiru haur etorri ziren\npresarik gabe behingoagatik\nelkartu gaitezen hemen\nigoal aukera dugu gaurkoa\nzera egiteko: ejem\nia ahaztuta daukat maitea\ngu lehen nondik hasten ginen\nIturriaga ondorengo bertsoetan ere eroso ibili zen senar eta aitaren kolkoan sartuta:\nNire laztana, nire maitea\netzaitez jarri horrela,\nzurekiko dut berotasun bat\nberotasun bat itzela.\nEz dakit zer den berago edo\nberotu zaidan sabela,\n"caguen la leche" berriz mobila,\nziur zure ama dela.\nOndoren zortziko txikiaren txanda izan zen. Andoni Egañak eta Jon Maiak umore ederrean zukutu zuten gaia: "Igande goizaldean, parrandatik bueltan etxera heldu eta gose zara, Andoni. Sukaldera sartu, eta eguerdirako ziren txipiroiak jaten hasi zara. Bat-batean, Jon ama agertu da kamisoian".\nHona hemen Andoni Egañak kantatutako bi ale zoragarri:\niaupaka hor sartu naiz\neta ordu hauetan\nze kamisoi polit\ndakarkizun ama. Gauean zazpi whiski\nhor nonbait edanda\nkolpetik iritsi zait\nezpainak tintaz dauzkat\nLan berean ere, Unai Iturriaga eta Sustrai Kolina elkartu ziren. Esku-zarta ederrak atera zituzten entzuleengandik, izan ere, gaiak ere bide ematen zuen umorerako: "Laneko bilera batera zoaz zu Unai, Sustrai nagusiarekin, haren auto haundian. Azkarregi doa Sustrai autopistan, eta ez dakizu nola esan mantsoago joateko".\nUnai Iturriagak bertso honekin ekin zion:\nHau da hau kotxe zarra\nhau da hau bainera\nGPS eta guzti\nEhunda berrogeian hor\njakin nahi nuke zelan\njoaten den ehunera.\nGoizeko saioan hamarreko txikian entzundako beste saio gogoangarri bat Jon Maiak eta Maialen Lujanbiok egin zuten, punta-puntako bertsolarientzat gai zailik ez dagoela erakutsiz: "Zu Jon herriko plazan landatu berri duten arbola txikia zara. Maialen, berriz, hazi arte eutsiko dizun makila".\nHauxe kantatu zuen Jon Maiak:\nNire makil laguna\nzu nere zaindari\neutsi behar diogu\nekaitz guztiei eta\nsustraiak lotu arte\nGoizeko saioa kartzelako lanarekin amaitu zuten bertsolariek: "Aspaldiko partez bi begiak busti zaizkizu". Gaiaren zabalak mugatu beharra ekarri zuen bertsolarien aldetik eta bide ezberdinetatik joz bertso sorta ederra entzuteko aukera izan zen:\nbaita neure barrenean\nhona igo garenean. Sentimentuak halakoetan\nAtzo arratsaldez muxu emanda\nhan utzi nitun etxean.\n«Benga aitatxo, gogoarekin»,\nsemeak ate ertzean,\nandreak berriz irripartxo bat\nere semean atzean.\n«Saiatuko naiz», agindu nien\nnere aldarte motzean.\nHemen eguna igaro eta\nnere burua hor sentitu dut\noso modu narratsean.\nIzena entzunda, eztenkada bat\nsentitu dut bihotzean,\nbeti lehena izandako hau\nzortzigarren geratzean. Zazpigarrena ta seigarrena\nesan dituzte xuabe\ngero zortziok zutitu gara\nzortzi lagun ta zutabe.\nBEC-eko hau zen bertsolarien\nhelburu eta aldare\nbesteak haundi, kikara ziran\neta ni berriz titare.\nNere Olimpo uste nuena\nbilakatu zait urkabe\nzerrenda hori entzundakoan\nene zenbat atsekabe.\nBarrun mina sentitu det bai,\nsentitu det ta halare\nmomentu hori aixe pasa dut\nmalkorik isuri gabe.\nJende aurrean al dan moduan\nmantendu dut bai kontrola\nhorren gogorra izango zenik\nez nuen uste inola\ngerta liteke haundi usteko\nZarautza joan naiz, burumakurka,\nerdi etsirikan hola\npentsatzen nuen, hau kultura da,\ngurea ez da kirola,\neta horrekin baretzen nuen\nbarrunpeko bihotz zola.\nLehenen ttantta bat, gero bi ttantta\nazkenik malko uhola\nnere semeak hala esan dit:\n«Aita ez dio ajola».\neuskerak bete duela. Guri pasa zitzaiguna\nArratsaldeko zortziak dira\nnere aulkitik altxatu eta\nbegirada bota BECi,\nepaia ere eman digute\nzeinen ongi, zein ederki,\ntxapeldunaren izena ere\njakina izango da aurki\nta nik iztarrak ia itsatsiak\nnere galtza eta aulki.\nPuntuak mila ta zazpi\ngaraitzeko ez zen aski\nmalko txiki bat atera zaio\nbegiko iturri bati,\nBECek jo didan txalo aldia\ngogoratuko dut beti. Eta jendea epaiaren zai\nzer etorriko zer suma\naurkezlearen mintzaera da\nhain mantsoa, hain astuna\nhirugarrena ta bigarrena,\nene bai gizon kuttuna,\nzarauztarrari eman diote\nbigarren postu txukuna.\nBihotza daukat esku batean\nbegirada dut zurruna\nlehen gure ezaguna\negunez egun laguna\nene Andoni gaur bigarrengo\nbukatu duzu eguna\nbaina betiko izango zara\nzu Ametsen txapelduna.\nTa aurkezlea izenez izen\ntirri tarra, tirri tarra\ntxapelduna nor esan behar du\norain gainditu du marra\nizango al da gipuzkoarra\nizango al da bizkaitarra\nizena esan eta saltoka\nhasi zait barneko arra.\nLasai nik zein den ez dut esango\nazken orduko hausnarra\nta denen txalo aparra\ntxapeldun berri, txapeldun haundi\neta txapeldun bakarra\nneri ezkondu dizkidazuna\nmalkoa ta irriparra.\nlehendabiziko gutuna. Aupa Colina, ze moduz,\ngero zorionean bai. Aita bakarrik izan nahi nuen\nAnimoak ta eupadak\nta oholtzara gindoazen\nsaioan eman nahi gendun\nbakoitzak ahal zuena\nbaina Donostin izan nun\nalderdirik txarrena (bi aldiz)\ngaur heldu da galdu nuen\nhor doaz bertsolariak\nElortza da aurrena\nze emozio, ze tentsio\npena ni izan nintzela\nbederatzigarrena (bi aldiz). Publikotik ikusten det\nzortzi nere antzerako\nnoiz bertso ona botako ta\nsaio ona aterako\nhamahiru mila lagun\nlan ona egin dezaten\neurak bultza beharko (bi aldiz)\neta ni oholtza gain hortan\ninbidi ta emoziorik\nez dut ukatu ahalko\nta txalo zaparradako\njausten zaizkit bi malko\npublikoak danak berdin\ntxalotzen dituelako (bi aldiz).\nEzagun ta ez ezagun\nnere eskubi ezker,\ngainezka bete zaizkigu\nerdigune ta bazter,\nbaietz BEC berbera leher.\nHemen zerk biltzen gaituen\nezin da ondo uler (bi aldiz)\nigual bereizten gaituen\nhonek batu egiten gaitu\neta ze egun eder,\ngauza haundia ez gera\nhortan ez nago oker\nbaina bagara zeozer (bi aldiz)\nBeti izan naiz tipo bat\ngogorra eta suharra\nzenbaiten gustorako igual\nbaita apur bat makarra,\nnik ere ez dut gustoko\nez jendetzaren marmarra\nbaina barruko indarra\nlehertu zait barra-barra\nnahiz ta pentsatu geratu\nnaizela triste xamarra,\npentsatu eta oraindik\ndaukat ebatzi beharra\ntristurak edota pozak\nsortu didan gaur negarra.\ndute bere erregela\nezin bota errezela\negun luzea izan da,\nsaioa eta kartzela,\nbaina guztiok nibela\nuste genuen bezela\neman dugu ta sinesten\ndugu merezi zuela,\nmalko leun batek gozoki\nzeharkatu dit mazela\nhamasei urte ta gero\nBizkaian dago txapela.\nAi txapel beltz horrek badu\nnahiko karga, nahiko pixu\nze dardara ta ze izu\nostetik ekarriko du\nmakina bat konpromisu.\nLehengoa genuen maixu\nEgaña kristona aizu,\nbaina denborak kentzen du\nagian ematen dizu\neta zorionak Igor\nta utzi ezkero bi muxu,\ndenok merezi genuen\nbaina zeuk eraman duzu.\nGoizean baino apalago aritu ote ziren ustea nagusitu zen arratsaldekoan. Dena dela, bikainetik kaskarretik baino askoz gehiago izan zuen arratsaldeko saioak.\nLehenengo lana binaka egin zuten, Aizak hi mutil mainontzi doinuaren neurrian, 3na bertso kantatuz.\nUnai Iturriaga eta Amets Arzalluz soldadu bihurtuta aritu ziren: "Zu Unai soldadu zaharra zara eta Amets soldadu gaztea. Lubakian zaudete eta etsaiak hubiltzen ari dira. Gerra galtzear zaudete. Zuk Unai, etsita ikusten duzu Amets".\nUnai Iturriagak gaia ongi ulertu ez ote zueneko ustea nagusitu zen entzuleen artean. Amets, berriz, Unairen gaizki ulertuaz konturatu zen eta paperak aldatuta jardun zuten bi bertsolariek. Horrela hasi zen Unai Iturriaga:\nGurea patu kaskarra\nlurrean tirri ta tarra\nzer dala-eta bihurtu ote\nzuk aditu ondo, zaharra\nez ezazu pasatu marra\nhildako ausarta baino hobea\nda bizi koldarra (bi aldiz)\nPorrota da garestia\ngaraipena ez da eztia\nez zaite horrela piztu laguna\nez izan piztia\nzer tiro ta zer hostia\nhau da muduan uzkia\nbulego on baten erabakita\ndaukate guztia (bi aldiz)\nBa, tira maindireari\nikus dezatela argi\nez gaitezela bihurtu biok\nbadator bat, badatoz bi\netzan ta eutsi lurrari\negin hildako baten itxurak\nta eutsi arnasari (bi aldiz)\nEz zazula egin tranpik\nnik ez daukat arnas faltik\nitsu-itsuan aurrera segi\nnahi nuke haatik\ngaltzen badugu, zergatik?\nbadakizu ta badakit\nkoskabilorik ez daukazuen\nsoldaduengatik (bi aldiz)\nAndoni Egaña eta Mendiluze larunbat gauean taberna batean elkarrekin topo egin zuten bi lankide izan ziren. Hizketan hasi eta ohean bukatu zutenak. Astelehena iritsi eta lantokiko kafe makinaren ondoan elkatutakoan hasi ziren gertatutakoaz hizketan. Andoni Egañaren lehenengo arrazoia "ni bezalaxe kalbo, sexu joera lehen argi neukan, orain dudan nago". Hurrengo bertsoan ere horrela jarraitu zuen Andonik: "sexu joerak joera, guk zer egin behar dugu hemendik aurrera'" eta Mendiluzek erantzun zion: "gau hortan zerbait pasa da baina ez da ezer pasa. Eta Andoni Egañaren erantzuna gogoangarria izan zen:\nGauri jarri kandela\nnik pentsatzen det\nerrepikatu behar litzakela\nal bada luze ta gozoa\nkafe hau bezela\nOndoren puntuka aritu ziren eta lan horretan Amets Arzalluz eta Andoni Egaña nabarmendu ziren: "Bi neska zarete. Barraketara joan zarete zuen mutil-lagunekin. Han hasi dira bi mutilak indarra neurtzeko tramankulu bati ukabilkadaka elkarrekin lehian. Zuek begira zaudete". Ekinaldi honetan umorea eta ironia gainezka izan ziren:\nAmets: Zure nobioa bai, inteligentea!\nAndoni: Ta zurea ez degu bat ere betea.\nAmets: Zureak besotan du indar dexentea\nAndoni: Zurea bestetikan al da potentea?\nAndoni Egañari ere beste gai hauxe egokitu zitzaion bakarka aritzeko: "Madrilera egin duzu opor-bidaia koadrilan. Hango kaleen bizitasunaz liluratuta, besteengandik bereizi eta galdu egin zara. Taldearen bila zenbiltzala, Auzitegi Nazionaleko eskailerekin egin duzu topo". Hauxek Andonik botatako arrazoiak:\n"Ni izango naiz zitatu gabe presentatu den bakarra"\nAudientzia Nazionaleko sumariotan bertsolariez esaten dituztenei errefentzia eginez hauxe bota zuen: "Ni naiz juglares sabelotodo deitu zenutena".\nArratsaldeko saioko bertsoak aletzen joan ziren banan-banan buruz burukoa Andoni Egaña eta Unai Iturriagaren artean izango zela jakin zen arte.\nGaia: Unai Iturriaga, Maritxu zara. Aitak iturrira bidali zaitu han freskatzen utzitako ardo txuriaren bila. Iturrira iritsi eta Andoni Egaña, Bartolo, aurkitu duzu mozkor mozkor eginda. Hiruna bertso Unai Iturriaga hasita".\neta zuk galduta\nta zu mozkortuta (bi aldiz)\nejem egiteko (bi aldiz)\niturri azpian (bi aldiz)\nburua nun sartu (bi aldiz)\nmakurtu ezkero (bi aldiz)\ncaguen la puñeta\neguna argi zen baina\nilundu du eta (bi aldiz)\nGaia: "ikuspegi desberdina duzue etorkizunari buruz. Andoni, zuretzat beltza da mundu honen etorkizuna. Unairentzat, zabalik dago geroa. Hiruna bertso Andoni hasita".\nAbiadura Haundiko Trenaz\negin liteke zenbait marmar\neta presoen egoera horrek\nnauka arduratu xamar;\nlehen lantokiak komertzio gune\nberrogei metroan hamar,\nia egiten dut dardar\ngaizki bizitzea dakar (bi aldiz)\nhori ibili arren mugan,\nnik ikusten dut etorkizun bat\nta mantentzen nau liluran,\nez nago ziur zu kutsatzerik\nAndoni lortuko dudan,\nbaina utopia etzazu bila\nez Europan ta ez Kuban\nkonponbidea egon badago\nbilatu dezagun gugan (bi aldiz).\nGu oso gauza txikia gera\nhartzazu geure neurrira\nnik onartzen det etorkizuna\norain egosten ari da\nEuskal Herriko politikaren\nsukalde lana ein omen dute\nhori ondo dago tira\nbaina egongelan sartu aurretik\nlogelara joan dira (bi aldiz).\nEuskal Herriko egoera zuk\nnahi zenuen nabarmendu\nzuretzat antza egoera honek\nlogurea ematen du\nba ni pozten naiz ta alde onak\nnahi nituzke nabarmendu\nherriak dira pertsona multzo\nberez ohi dira baimendu\nhitza pertsonen dohai bat da ta\nhori ezin digute kendu (bi aldiz).\nHalare hitza eduki arren\nogia lortzeko lana\nkonparazioz joan nahi nuke\nGure asea haien gosea\nta bizitzeko zer zama\nbere herritik bere tributik\ngaldetu hari geroa ez den\nbeltza edo beltzarana (bi aldiz).\nBai nahi ezkero haserretzeko\nnahiko motibo da hemen\nzu hor zabiltza denak zerrendan\norain amen orain omen\ndena tristea ta dena beltza\nnoski Afrika ondoren\nnahiz ta goseak nahiz ta hiesak\nagertu zaite Sudanen\nta esaiozu bere barruan\nargirik ikusten duen ( bi aldiz).\nIzan aulki bat fashion\nipurdiak eiten du\nsarri bere alde;\nizan leike larrua\njezertzeko ona da\ngaur seinale ona da\nhutsik bazaude. (bi aldiz)\nGaia: "Gau eskola bateko irakaslea zara. Aurrean dituzu dozena bat pertsona, neka-neka eginda eta, hala ere, gogotsu".\nAstean bost egunetan\neta bi ordu gainera\nOrdaindu eta klaseraa.\nBeti baldintza txarretan\nhori da gure problema,\neta erabiltzen dena.\nGaia: Aulkia (hauxe izan zen Bertsolari Txapelketa Nagusiko azken saioko puntu saririk handiena lortu zuen bertsoa: 55,5 puntu)\nbehiak jeizteko. (bi aldiz)\nIa, Edurne, etorri zaite\norain pizarra aldera,\nBertsolari Txapelketa Nagusiko azken saioak izan zuen orban bakarra bukaerako sari banaketan hainbat bertsozalek izandako jarrerarekin gertatu zen. Bertsolaritza laguntzen dabiltzan hainbat erakudetako ordezkari (Bilbao Bizkaia Kutxakoa, Bilboko Udalekoa, Bizkaiko Foru Aldundikoa, Eusko Jaurlaritzakoa...) txistuka hartu zituen entzulegoaren zati handi batek.\nHainbat bertsozale egun ederra baino ederragoa igaro ondoren azken irudi ozpindu horrekin atera zen bertso aretotik. Bertsozale azpeitiar batzuk zera zioten: "txistu egiten duten horiek zergatik ez dute errespetu piska bat erakusten bertsolaritza saritzen eta laguntzen ari diren erakundeekin? Ados ez badaude, errespetuak agintzen du, gutxienez, isilik geratzea. Tamalez, Bertsozale elkarteak ere, txapelketa etorri eta txapelketa joan, ez du ezer egiten horrelakorik gerta ez dadin eta ohitura ere bihurtzen ari da zenbait bertsozaleren artean diruz laguntzen duten erakudeetako ordezkariei egiten duten ahalegina txistuka eskertzea".\nErdal munduari euskaraz gozatu eta ongi pasatzeko eskaintza\nNi ere han izan nintzen eta txalo egin nuen\n2005-12-19 / 20:15 / Joseba Huarte Garate\nGogoan iltzatuta geratuko zait igandekoa betiko: itzela izan zen. Zorionak Bertsozaleen Elkarteari eta bertsolariei, bereziki, Egañari.\nZorionak ere Erabili.com-ekoei finalari buruz egin duzuen kronika bikainarengatik (nire ikasleekin eredu bezala erabiltzeko asmoa dut) eta erabat ados nago txistuen kontuarekin. Hori zuzendu beharrekoen artean jarri beharra dago. Ni ere han izan nintzen eta ingurukoak txistuka ari zirenean, nik txalo egin nuen.\n(JOSEBA HUARTE GARATE irakaslea eta bertsozalea da)\n«IKEAtik mezua bidali dute behiak jezteko aulkiak badituztela esanez»\n2005-12-20 / 11:12 / erabili.com\nHarrituta zebilen atzo laugarren txapela jantzi duen Andoni Egaña finalak izan zuen oihartzunarekin. Dozena bat elkarrizketatik gora egin zituen egunean zehar, eta tarte bat aprobetxatuz kafe bat hartzera zihoala, eskale batek zorionak eman zizkion Zarautzen. IKEAtik, berriz, mezua bidali zuten behiak jezteko aulkiak bazituztela esanez.\nEz da makala Andoni Egaña. Lau bat ordu egin omen zituen lo final bezperan. Goizaldean bukatu zuten festa BECen, eta goizeko zortzietarako zutik zegoen. Euskadi Irratia etxepean zuen zain zortzi eta erdietan. Bizkaia Irratia, ETB, DV, “Hitza”koak, telefonoz elkarrizketa bat, Galdakaora joan zen, “Pásalo” saiora, Miramonen lau elkarrizketa egin zituen, eta, GARArekin hitz egin ondoren, Galdakaora zihoan “Bertatik bertara” saiora.\nIkusgarria izan zen sarrerakoan jendeak egin zizuten pasiloa eta harrera.\nEmozio sakon asko pilatu ziren. Kanpoko batentzat esplika ezina dela dirudi, eta geuretzat ere ez da erraza. Jende artetik sartuko ginela erabakita genuen, gu jende horri zor baikatzaio. Pasiloan aurkitu nituen asko eta asko ezagutu egiten nituen, kaletik edo bertso saioetatik. Zergatik joan behar dugu oholtzara zuzenean jende horren lagunak bagara? Atera ginen unetik oso garbi ikusten zen festa batean geundela, ez ginela ari kalkulu hotzak egiten txapelaren bila. Poz kolektibo bat sumatzen zen. Mezatan baino gehiago zutitu eta eseritzen zineten. Belauniko jartzea soilik falta zitzaizuen. Liturgia moderno eta autogestionatu bat izan zela esan daiteke. Gauza txiki asko elkartu ziren han. Euskaldunak harro sentitzen ginen erdaldunengana hurbildu garelako. Finaletan askotan izan diren taldeak harro sentitzen ziren, «ongi etorri gazteak, baina gu antzeko askotan egonak gara», esango balute bezala, eta lehen aldiz joan ziren gazteak ere gustura zeuden, lehen aldia zutelako. Lekuak berak ere asko lagundu zuen. Belodromoa askoz nabariagoa da, beldur eszeniko gutxiago genuen BECen. Eta, azkenik, Barakaldon geundela ere ezin da bazter utzi.\nZeure buruaz adina besteenaz arduraturik ikusi zintugun, batez ere arratsaldean. Taldearen gidaritza eramanez.\nHori zen nire egitekoa. Hori zen nire buruari jarritako lana. Irteeran esan nien besteei oholtza gainean bildu eta jendeari txalo egin behar geniela, eta eskuak gora bazen, hobeto. Futbolariak astean behin egiten dute, eta ea guk zergatik lau urtez behin hori egingo esan nien. Banekien zortziok talde bezala saio on samarra egin genuela, eta gustura geunden; arratsaldean zehar ere saiatu nintzen animatzen.\nDena harrapatzen zenuen, dena kontrolatzen. Eskarmentua edo zakurkeria da hori?\nOso lasai nengoen, burua argi. Jendeak ez du sinesten, baina nik saio ona egin nahi nuen, berdin zitzaidan txapela galdu edo irabazi. Ondo nindoala ohartu nintzenetik, ez nuen ezeren kezkarik. Unai eta biok geratu ginenean, pixka bat deskolokatuta ikusi nuen, eta animatzen saiatu nintzen; irabaz zezakeela esan nion. Txapela jokoan jarri zen une horretan, deszentratu egin zelako inpresioa izan nuen.\nBuruz bururako bikotekide ona zen Unai. Antzekotasunak ere badituzue.\nBadugu antza gauza batzuetan. Nik, gainera, asko ikasi dut haiengandik. Maialenengandik asko ikasi dut, eta Unairengandik ere bai. Horiekin ibiltzeko horiengandik ikasi beharra daukat.\nZein izan zen unerik hunkigarriena, Imanol Lazkanok txapela jantzi zizunekoa?\nDenontzat uste dut izan zela hunkigarria une hori, eta beretzat ere bai. Ederra izan zen. Izan ere, bertsolaritzaren azken urteotako historian giltzarria izan da.\nNoiz izan zenuen ondo ari zinen sentipena?\nGoizean banekien gaizki ez nintzela ari, baina distirarik gabe ari nintzela ere bai. Halere, banekien punta harrapatzen hasten nintzen unetik gora egingo nuela. Hasten beti naiz hotza. Bata eta bia egokitu zitzaigun Igorri eta niri, eta gaia ere, 8ko handian, bi urteko grebak ez zigun lagundu. Maiarekin 8ko txikian txipiroien kontuarekin bidea egiten hasi ginen. Baina hasiera grisak kalte egiten du.\nIgorrek berak aipatu zuen lo gutxi eginda joan zela. Zeu deskantsaturik joan al zinen?\nEz dakit zenbat den lo gutxi. Nik bost bat ordu egin nituen. Gaur (atzo) gutxiago egin dut.\nKartzelakoan oso ondo iritsi zinen jendearengana malkoen gaiarekin.\nZalantzan ibili nintzen. Beste istorio bat etorri zitzaidan burura, baina konplikatzeko arriskua nuen, eta egiazko kontu bati heldu nion. Amak esaten dio semeari «Julen, gogoarekin!» eta berak gauza bera esan zidan etxetik irten nintzenean.\nBarraketan ondo moldatu zineten Amets eta biok.\nOso ondo. Ametsi beldurra zioten puntuka, abiadura izugarrian erantzuten duelako, eta ondo moldatu ginen. Ez naiz alferrik ibili ni Sebastianekin puntuka plazarik plaza.\nZein ikusten zenuen buruz bururako?\nUnai distiratsu ikusten nuen, baina oholtzatik ez da erraza kontaduria eramaten. Neure burua ere ez nuen seguru ikusten. Ondokoek esaten zidaten baietz.\nMaritxu eta Bartolorekin ere, primeran.\nHan hasi nintzaion gaina hartzen. Deskontzentratuta ikusi nuen pixka bat Unai.\nAulkia txiste batekin bukatu zenuen ia-ia.\nEz zen txistea. Hori da egungo bertsolaritza. IKEAk erantzun egin du. Sustatu.com-en dago mezua. Atzo Andoni Egañak hori esan zuen, baina ikusten da ez dela pasatu gure dendatik. Badaukagu modelo hori. Aitari erakutsi diot, eta esan dit lau hanka dituela eta behiak jezteko aulkiak hiru behar dituela. Baina multinazional batek euskaraz erantzuteak erakusten du finalak zer-nolako oihartzuna izan duen.\nAgurrean amak aipatu zenituen. Esker oneko gaia da.\nGure ama aipatu nahi nuen, baina bakarra aipatzea ez nuen nahi.\n«Ejem!» izan hitz magikoa.\nHori izan zen finaleko aportazio handiena. Horri esker jantzi nuen txapela. Genialtasun bat iruditu zitzaidan. Maritxurenean Unaik ezin zuen erabili hitz hori, autoerrepikatzea zelako, nik bai ordea, eta puntu asko irabazi nituen hor.\nEstreinakoz Gara egunkarian argitaratua, 2005-12-20an\n«Nik amets nezakeen posturik onena bigarren izatea zen»\n2005-12-20 / 13:06 / erabili.com\nDena atera zitzaion borobil, 8ko nagusian Maialen Lujanbiorekin hiru haurren aitaren paperean kantatu zituenetatik hasi (orduan bota zuen atzoko hitz talismana bihurtu zen lehen «ejem!»a), eta Maritxuren ahotik buruz burukoan kantatu zituenetara arte. Bere bi aurpegiak erakutsi zituen: istorio asmatzailearena batetik, eta gai sakonetan, sakona bestetik.\nTxapela irabazi balu bezala ospatu zuen atzo Unaik bigarren lekua. Berak ez omen zuen txapelik nahi, eta amesten zuen lekuan geratu zen, bigarrenean.\nZer gogoeta eragiten dizu atzo BECen sortu zen erritualaren giroak?\nIzugarria izan zen. Ez dugu asmatzen zer den azaltzen. Saioa bukatu ondoren, Joxe Anjel Irigarairekin egon nintzen horretaz hizketan, eta horixe esaten zuen. Gure jarrerak eragindako zerbait zela esaten zuen. Lehia hor dago. Gu lehiatzen ari gara, eta bakoitzak bere zaleak ditu, baina lehia hori gure artean nola eramaten dugun da polita. Eta, bestalde, jendea oso kontziente da bera ere protagonista dela, badaki. Publikoa da bederatzigarren finalista. Norbaitek komunioa aipatu du, baina ez da ezer pasiboa, ez da guri amen esatera mugatzen den masa bat gure publikoa. Askotan, berak agintzen du saioa nondik nora joango den.\nSarrerakoan izan zenuten harrera ikusgarria izan zen.\nItzela izan zen. Pasilo hartan pasakeran oso jende ezberdina ikusi eta agurtzen duzu.\nBai, bai. Atseginagoa da. Belodromoan tenplu baten itxura du, sabaiagatik, beharbada. Hau bilduagoa da. Goitik betekada ikusten zen, baina ez zuen ematen 13.000 lagun zeudenik.\nEman diezaiogun gainbegirada saioari. 8ko nagusian hasi zinen ondo Maialenekin. Lehen «ejem!»a hantxe esan zenuen. Askotan erabili al duzu talisman bilakatu zen hitz hori?\nAtzoko baliabide bat izan zen. Adonik eguerdian komentatu zuen hitz horrek jokoa emango zuela, eta finaleko hitz bezala geratuko zela. Badirudi neurri batean hala izan zela.\nAndonik bertsotan egiteaz gainera, taldeko gidaritza egiten du horretan eta beste gauza askotan.\nHarriagarria da indibidualki egiten duen lanaz gainera, taldearekin atzo egin zuen lan guztia.\nZortziko txikian bertsoaldirik politenetako bat Colina eta biok nagusia eta langilea autoan zindoaztela. Kolpe askoko saioa egin zenuten.\nNik zabaltzen nituen bideetan berak erantzuten beti asmatu zuen. Eta hori da 8ko txikiko klabea. Saio borobila izan zen. Gogoratzen «botaka» eta «botata»rekin egin zuen hitz jokoa.\nLubakian Ametsekin ere, bikain.\nAmaieran gaizkiulertu bat izan genuen, baina ondo moldatu ginen. Zapiarena eta maindirearena ez nion ulertu. Gauza horiek gertatzen dira. Hirutik bitan asmatzea ez dago gaizki.\nNeuri urtebetetze egunekoak gustatu zitzaizkidan gehien. Pertsonaia ziniko bat eraiki zenuen. Beharbada zeu antzekoa izango zara.\nEspero dut ezetz. Ni ez naiz hain kabroia eta zinikoa. Inoiz ez diet nobiarik kendu nire lagunei. Beldurra baneukan. Ideia nagusi hori hartu nuen, eta beldurra nuen ez ote nintzen gai izango matizatzeko, pertsonaia bat osatzeko eta zinikoa nintzela-eta, gainera, harro nengoela adierazteko.\nForma aldetik, badirudi ez zaizula hainbeste axola, baina istorioak eta pertsonaiak eraikitzen dituzu.\nZalantza horrekin geratu nintzen, nigandik bereiztea lortu ote nuen. Bertso munduan gutxi agertzen den pertsonaia da, nahiz eta beste genero batzuetan asko erabiltzen diren.\nBuruz burukoa seguru ikusten al zenuen?\nNik ez. Igor ari zitzaidan esaten eta gehiagok ere esan zidaten. Nik Amets eta Maialen ere oso ondo ikusten nituen. Han goitik zaila da ezer seguru ikustea, bertsoak ere modu intermitenteak entzuten ditugu. Banekien ondo ari nintzela, baina xehetasunik ez da atzematen.\nOso desberdinak izanik ere, badituzu Andonirekin gauza komunak, istorioak eraikitzeko joera, esaterako.\nAndonik nahi izanez gero edozeinen antza hartzen du. Baditugu antzekotasunak. Ni narratsagoa naiz. Ez dut nahita egiten, baina poesia egiten hasiko banintz, erridikulo sentituko nintzateke.\nBuruz burukoa ez zen izan orain lau urtekoa bezain distiratsua.\nNi nekatuta nengoen eta lehen aldiz beldurra sentitu nuen atzo. Bederatzikoa bota behar nuen, baina ez nuen egin. Andoni azeleradorea zapaltzen hasiko zela banekien, eta, gainera, nik amets nezakeen posturik onena bigarrena zen. Hortik gorakoa hobe Andonirentzat.\nBeti zure alderdi minimalistarekin ibiltzen gara. Atzo gai sakonetan sakon ibili zinen. Ametsekin gizon alargundu berriaren paperean, esaterako.\nGustura ari zarenean, dena errazago da. Nik oso garbi ikusi nuen gizon hori eta erraz irudikatu nuen.\nGorabehera handikoa al zara, artista asko bezala?\nArtista izateko gorabeherak izan behar badira, ni oso artista naiz, bai bertsotan eta bai bizitzan. Baina azken pare bat urtean oso gustura nabil bertsotan, Egunak ere izaten dira. Atzo Hendaiako antzeko sentipenak nituen, eta Donostian ez nituen sentipen horiek.\nBehetik begiratuta oso gogorra dirudi zortzi orduko lan bati ekin beharrak.\nGogorra ere bada, eta fisikoki ere nekatu egiten zaitu, baina goizean bereziki plaza batean bageunde bezala kantatu genuen, eta horrek asko arintzen du txapelketa. Mikrora bidean jarri eta ondo aterako zaizula pentsatzeak arindu egiten du zama, eta igandean sentimendu horiek nituen.\nEstreinakoz Gara egunkarian argitaratua, 2005-12-20an.\nTxistuak, bertsoen aitzakian\n2005-12-20 / 18:45 / Pello Elorza\nLehenengo eta behin, adierazi behar dut igandeko ekitaldia oso ederra izan zela. Jendea erruz, bertsolarien maila oso ona, bertsozale guztiak asebetetzeko ekitaldia. Egun hauetan hedabide guztietan egin dira horren gaineko azalpenak, laudorioak, zorionak eta goraipamenak, denak ere ondo merezitakoak.\nBaina oraingo nire idazkitxo honen arrazoia Bertso Txapelketaren amaieran gertatutako orbana da, halako kezka bat utzi baitit barruan. Sei-zortzi orduko saioaren baitan gertakari txikia da denborari dagokionez, baina ekitaldia pixka bat ilundu zuena. Sarien banaketan entzun ziren txistuez ari naiz, jakina.\nArtikuluan beste norbaitek adierazten duen moduan, gizalegerik oinarrizkoenari jarraituz gustura ez zegoenaren jarrerarik egokiena isilik geratzea izango zen. Baina, dirudienez, zenbaiten buruan nonbait gizalegearen kontu horrek ez du leku handirik, eta bere ezadostasuna txistuaren soinu ozenez agertu behar larria zuen.\nBarka iezadazue “politikoki zuzena” ez izatea, baina gertaera horren azpian nik jokabide edo jarrera politiko konkretu batzuk ikusten ditut. Betiko kontu bera da: euskal kulturaren adierazpenak kolore konkretu batzuetara lerratu nahia. Beti ari gara aho betean esaten euskara eta euskal kultura alderdikerietatik eta politikaren zurrunbilotik atera behar dugula, baina gero asmo hori astoak jaten du, berdea delako-edo. Izan ere, pertsona konkretu batzuk oholtzara igo zirenean entzun ziren txistu-hotsak, eta ez beste batzuk igo zirenean. Zergatik izan zen? “Kapitalismoari” lotutako erakundeak zirelako? Gobernu edo erakunde “epel” batzuen ordezkariak zirelako? Zergatik?\nEta dirua aipatu dudanez, hausnarketatxo bat: Bertsolari Txapelketa bat antolatzea ez da ahuntzaren gauerdiko eztula izango. Lan luzea eta handia, pertsona, material, baliabide tekniko eta ordu asko eskatuko ditu. Eta hori guztia, azken batean, dirutan neurtu daiteke, erabat eta osorik ez bada ere. Zenbat izango da guztira? Pentsatzen dut kontu horien berri izango duela euskal gizarteak, laster batean. Eta txistuak entzun zituzten erakunde horiek lagunduko dute aurrekontua berdintzerakoan, ala? Ala zer gertatzen da, dirua eman behar dute eta gero ixil-ixilik geratu, ez agertu laguntzaile moduan? Eta, gainera, txistuak entzun, denen aurrean lotsagarri geratzeko ahalegin hori jasan?\nHaize berriak omen zetozen euskal gizartera. Politikan, kulturan, gizartean eta gizakiak egunaren bueltan egiten dituen jarduera guztietan jokatzeko joku-arau berriak omen zetozen. Ba, haize berri horiek era honetako ekitaldietara ere iritsi behar dute, bertso mundua -euskara bezalaxe- denona baita, alde bateko eta besteko pentsamoldeak ditugunona, nahiz eta sektore batzuk, oker, uste izan “beraiena” bakarrik dela.\nAurten ahalegina egin du bertso munduak erdal mundurari hurbiltzeko, gu hunkitzen gaituzten ekitaldi eta kultur adierazpideak ulertzen hasi daitezen haiek ere, elkarren hurbilago gertatzeko. Baina jarrera itxiak erakusten badira, berriro uxatu ez al ditugu egingo?\nEuskal kulturari -eta euskarari- denona izateko, gutako bakoitzak jarri ohi dizkiogun konnotazio guztiak kendu behar dizkiogu, geure koloreekin “pintatu” gabe utzi. Eta, gorago esan dudan bezala, gizalegearen bidetik, gustuko ez dugun zerbait gertatzen denean, isilik geratu, txistuka eta oihuka hasi gabe, ustez atzean utzitako garai batzuetako portaerak azaleratzen baitira horrela.\nA, eta bide batez: Bertsolari Txapelketa antolatu duen erakundeak zerbait esan beharko al luke kontu honetaz?\n(PELLO ELORZA URIBESALGO itzultzailea da)


Elika Ikerketa | Zientzia Lankidetza Europan 2014an 15/04/28 - Elika Ikerketa\nIrekita dago Europa Ikerketa deialdia – MINECO 2015\nZientzia Lankidetza Europan 2014an 15/04/28\nBidaltze data 28 apirila, 2015\nEFSAk Urteko Txosten bat argitaratu du, EFSAk eta Puntu Fokalen Sareak 2014. urtean Zientzia Lankidetzan egin dituzten jarduerak biltzen dituena. Jarduera horien helburua da Europako elikakatea babesteko eragile garrantzitsuen arteko loturak indartzea.\nHona hemen 2014. urtean Zientzia Lankidetzan egin diren jarduera garrantzitsuenak:\nInformazioa Trukatzeko Plataformaren Jarduera: 218 dokumentu partekatu dira; horietatik % 70 arrisku-ebaluazioen emaitzak dira. 18 puntu fokalek informazioa partekatu dute arrisku-ebaluazioen jardueren inguruko euren estrategiari eta plangintzari buruz.\nZientzia-lankidetza indartzeko jarduerak, FAO/OMEko adituen batzorde mistoekin.\nElkarlan estua Europako beste erakunde batzuekin; besteak beste, ECHA, EMA, ECDC eta EEArekin.\nEFSAko Adituen Datu Basea zabaltzea. 2014. urte amaieran, 3.813 aditu zeuden.\n36. artikuluko zerrendako kideen berrikuspena. Urtearen amaieran, 30 herrialdetako 330 erakunde zeuden.\nZientzia-lankidetza eta sareen sorrera sustatzeko EFSAren eta agintaritza nazionalen, ikerketa-zentroen eta beste alderdi interesdunen artean bitartekari gisa jarduten duten puntu fokalak berrikustea.\nZenbait prestakuntza-jarduera antolatu dira, Europan arrisku-ebaluazioen praktikak bateratzea sustatzeko. Hona hemen 2014ko garrantzitsuenak:\nBetter Training for Food Safe 2014-2018 programaren 2. edizioa. Bertan, arrisku-ebaluazioko 8 arlotako 32 ikastaro daude, erakunde publikoetako 800 aditu nazionalentzat.\nAurre-atxikitze Programa 2011-2014, aurre-atxikitzen ari diren herrialdeentzat. Hainbat ikastaro eman dira arriskuei buruz eta mintegi bat egin arriskuen komunikazioari buruz.\nEuropean Neighbourhood 2014-2016 programa martxan jartzea. Programa horren helburua da informazioa trukatzeko mekanismoak sortzea sustatzea. Bi bisita egin dira, eta hitzaldi bat antolatu da. 55 adituk parte hartu dute hitzaldi horretan.\nEFSAk kanpoko ebaluazio bat egin zuen proiektuak finantzatzeko programen eraginaren inguruan, eta lankidetzaren eta sarean lan egitearen abantailak egiaztatu ziren. Ebaluazio horren ondorioz, diruz laguntzeko tresna berriak atera dira; esate baterako, gaien araberako diru-laguntzak eta lankidetzarako esparru-hitzarmena.


Xerezaderen artxiboa eta Booktegi | Hitzen uberan\n← Babel errezitaldi musikatua eskainiko dute Bilbon eta Gasteizen\nEz adiorik, Jon →\nXerezaderen artxiboa eta Booktegi\nLiteratur zaletasuna ikaragarri zabaltzen ari diren proiektuak dira Xerezaderen Artxiboa Bilbo Hiria irratian, eta Booktegi interneten. Testuak egutegi komertzialetik at berreskuratuz, testuei bizitza berri bat emanez. Azkenaldian elkarlanean ari zaizkigu, Booktegi-k “audioak” atalean zabaltzen ari delako Xerezaderen Artxiboko kideek Bilbo Hirian sortutako audio bilduma. Virginia Woolfen Emakumeen estatus intelektuala zabaldu berri dute, Ana Moralesek itzulia.\nHonela aurkeztu digute Virginia Woolfen Emakumeen estatus intelektuala audioaren itzulpena eta ahots-interpretazioa:\nGarai hartan Virginia Woolf lanpetuta zegoen Jacob’s Room liburua idazten, baina halako tripako mina jarri zitzaion erreseina hura irakurri zuenean, non, liburua tarte batez utzi, eta erantzuna eman zion Zapelatz Jatorrari New Statesman egunkarian bertan. Horrela sortu zen bien arteko polemika bat emakumeen gaitasun intelektualaren inguruan. Ai, ze ona den batzuetan jende argiak tripako minak tinta isuri bihurtzea. Izan ere, gaurko atalean entzungo ditugun Virginia Woolfen gutunez gain, polemika honek beste fruitu bikain bat utzi zigun: Woolfek gerora argitaratuko zuen A Room of One’s Own liburua.\nAna Moralesek itzuli du testua. Hemen topatuko duzue eduki gehiago:\nVirginia Woolfen testu gehiago euskaraz:


Istorioak Bangkok bidaia aldizkaria: Arrain frijitua masseurs eta matxinsaltoak - Historia duzu aldizkari bidaia\nAurreanAsiaBangkok: Arrain frijitua masseurs eta matxinsaltoak\nSea 08 2010\t Bangkok: Arrain frijitua masseurs eta matxinsaltoak\nBy: Juancho Sanchez\nBangkok Khao San Road auzoan backpacker- Estatubatuarrek egosia eta edan australiar, Alemaniako galtzerdi azpian sandaliak, franceses con aire de intelectualidad y rastas de cualquier lugar con cara de despiste. Tokiko abeslari nahita terraza jarririk inork ez nola gaizki dute kantatzeko hautematen ahal izateko ondorioztatu dugu. Por todos lados hay chicas tailandesas de piernas impresionantes que juegan al despiste entre dejarse conquistar o cobrarte por sus placeres.\nSquare inch bakoitzean, Barre to putz, enpresak dira hutsak ezinezkoa. Hemen guztia erosi ahal izango dituzu eta, Europako, diru beti nahikoa. Puedes ir a que te den un masaje en los pies unos pececitos inquietos, edo yoga saio bat jaso, edo matxinsaltoak frijituak batzuk jan, ez dugu animatu, edo borroka Thai lekukoa, Benetan ikusgarria, edo tatuaje bat lortzean edo erosteko, txinatar baimena imitazioa onena, garbituko- mitikoaren Adidas tracksuit hamar euritos ezer.\nBost sei dolar prezio apala, pixka bat faltsua ID bat lor dezakezu ... Ikasle, Kazetaria, kamioi driver ... nahi duzuna\nBarazkiak nuddles egosiak kaleetan zehar 60 zentimo minutuko esker paella erraldoi moduko bat zartagin, eta, bestalde, hartu t-shirts saltzeko aukera, zapatilak, pearcings o cervezas de marca Chang. Eta, ausartzen bada, bost edo sei dolar prezio apala, pixka bat faltsua ID bat lor dezakezu ... Ikasle, Kazetaria, kamioi driver ... nahi duzuna. Zer duzu Fancy besterik ez duzu pentsatzen, eta ziurtatu egingo dute.\nBaina Bangkok ez bakarrik kaleetan kaosa da, mozkor turista eta trafikoa agonizing mermeladak eta abar ..., exekutatu beharko duzu kanpoan bada, eta begiratu lotura estua, non altxorrak aurkituko dituzu tenplu formularioa hiria irla bat izan daiteke, edo gurtza guztiak Budaren irudi handi. Kristautasuna hezi pertsona bat, wats edo pagodas ikustea merezi dira, sarreraren gainean, dragoi erraldoi presiding, shorn fraideen chanting mantras edo haien teilatuen forma zorrotzak.\nBudisten erlijioa da nonahi. Arraroak da bizilagun bat aurkitzeko ikasketak: Espainera, zure etxeko ateak, inprobisatzen, loreak eta dozenaka intsentsu makilak aldare bat, passersby bertan gelditzeko espontaneoa otoitz bat hartu. Bangkok ibaiaren zehar ibiltzeko ere leku bat izan beharko, parke, Aerobic gazteak Thais Lotsarik gabe jardun. Edo sindikatuaren eskualde konplexu handi bat, fruitu exotiko eta elikagai-mota guztiak.\nEta, Zorte apur bat, Benetako leku back ostalaritzan non eseri zopa edo haragi jan eliztarrek duten labirintoan jatetxe ere topa dezakezu.\nItzuli kaleetan, garbituko, una de las cosas necesarias es renunciar a los simpáticos taxis llamados tuc-tuc. Just saiatu turismo guneak eta atera pasta. Baina Bangkok autobus sare erraldoi bat du, baino gutxiago 20 zentimo (tokiko moneta bat deitu da, Eta it hartzen du 50 dolar bat igo), Adibidez hurbilago Lumpini Park boating ikusi eta nola tai-chi edo Asians landu dute badminton jolasten. Edo merkataritza-zentro ikusgarria, Paris sentitzen dezakezu, zubiak teilatua trenbide bat eraiki inguratutako hiria egiten du.\nIzan gara hiru egun, eta nik berretsi. Bangkok ezagutzeko aukera duzu, lasaiagoa arlo aurkitu joan aurretik. Eta, Ez duzu nahi duzun zerbait bakarra, ez huts, borroka Thai bat joan hiru estadio ofiziala Astelehenetan gau ordezko ireki bat, Ostirala eta larunbata.\nNoche hau ezarri dugu maiatzaren Chang, iparraldean, tren bat gau. Bere 16 orduko bidaia laburren. Zer edukiko dugu.\nZazpi kilo eta Lonely Planet\nTags: Bangkok, Khao San Road, Bangkok, Thailand ibilbidea\n8 Martxoaren, 2010 at 11:58 | #\nLarge Juancho! Zein gogorra izan behar du parte, arrain txiki horiek errespetatzen eta lasaigarria… Mantendu lagun, eta oraindik ere zure Asian gertatu gurekin gozamenerako, dagoeneko gure webgunean iruzkinak ikusienak (, aldiz zillions gelditzeko dezakezu Internetera konektatzen den bakoitzean, zure blogean, eta, eta)\n9 Martxoaren, 2010 at 9:19 | #\nJuanchete! Ez irakurri nahi izanez gero, ozen uste duzu, pentsatzen etxea ez galtzeko?


Mutil-dantza baztertzailearekin bukatzeko eskatu dute Baztanen — dantzan.eus\nHemen zaude: Hasiera › Komunitatea › Kattalin Agerre › Mutil-dantza baztertzailearekin bukatzeko eskatu dute Baztanen\nBaztandarren prentsaurrekoa, 2018-10-24. Argazkia: Plazara Dantzara\nBaztandarren Biltzarrean eta Elizondoko bestetan egiten diren mutil-dantza baztertzaileak ez egitea eskatu dute Baztango hainbat taldek eta eragilek. Baztango Talde Feminista, Plazara Dantzara eta Jo ala Jo taldeek deitutako prentsaurrekorako prestatutako testuarekin bat egin dute Baztandarren Biltzarra, Elizondoko herria, Elizondoko besta batzordea eta Baztango Batzar Nagusiko zenbait kidek ere.\nHemen duzue irakurri duten testua:\nHamarkadak pasatu dira emakumeok, gure eskubideen defentsan Baztango Mutildan tzetan parte hartzeko nahia azaldu genuenetik. Bide luzea izan da eta denetarikoak izan dira emakumeak jasan ditugun erasoak, ahozkoak zein fisikoak. Ez da xamurra izan. Emakume bezala bestaz, dantzaz, plazaz eta tradizioez libreki eta nahi bezala gozatzeko eskubidea bermatu nahiak, antolatu eta borrokatzera eraman gaitu.


Sexuaz umorez - Noticias de Gipuzkoa\n''Belarri bero, bai esan?' websaila sortu dute Uxue Bereziartua, Aitor Altuna eta Uxue Amonarrizek. Herriz herri proiektatzeko asmoa dute, eta ondoren plataforma digitalera igotzekoa\nane etxandi 22.11.2021 | 15:45\nIkasle pisua konpartitzen zutela bururatu zitzailen websailaren ideia sortzaileei. iratxe etxeandia\nIkasle pisua konpartitzen zutela bururatu zitzailen websailaren ideia sortzaileei.\nIkasle pisuak, orokorrean, zoramen hutsa izaten dira. Baina, horrez gain, pisukideekin denbora eta elkarrizketa ugari izateko lekua ere badira, eta batzuetan, elkarrizketa horietatik ideia eta proiektu bereziak jaiotzen dira. Hala gertatu zaie Uxue Bereziartua, Aitor Altuna eta Uxue Amonarrizi (Hernani, 1996) izan ere, hirurak Bilbora joan ziren ikastera, pisua konpartitzen zuten eta erdi txantxetan erdi serio jaio zen websaila.\nSerieak 15 minutuko sei kapitulu ditu eta linea erotiko baten istorioa kontatzen du. Belarri bero linea erotikoa ekonomikoki garai txar batetik igarotzen ari da. Egia esateko, denbora luzez izan dituzte arazoak, baina azkenaldian egoerak okerrera egin du. Bertako jabea, Axun, afera bakarrik konpontzen saiatuko da, beti egin duen moduan. Hala ere, oraingoan ez du lortuko eta beste lankideei kontatzera behartua ikusten du bere burua. Ines, Garazi eta Eiderrekin batera arazoari aurre egiten saiatzen dira.\nBilbon elkarrekin bizitzeaz gain, hirukoteak txikitatik ezagutzen du elkar, kuadrila berdinekoak baitira. Proiektua sortzeko prozesua oso polita izan dela adierazi du Amonarrizek, lagunekin lan egitea oso erraza dela uste duelako eta gainera hiruek konplizitate handia izan dutelako betidanik. Bidea erraza izan da modu batean, baina zailtasunak ere egon dira. Proiektu gazte orok dakar esfortzu eta kemen handia eta hala izan da kasu honetan ere. Hasieran ez zeukaten inolako sostengurik, gutxinaka istorioa idazten joan ziren eta orduan Hernaniko Udalak eskaintzen zuen sormen bekaren berri izan zuten. Aurkeztu eta bigarren saria lortu zuten. 2019ko amaieran izan zen hau, baina pandemiaren ondorioz asko luzatu da prozesua, horregatik ezin izan dute orain arte martxan jarri. Zailtasunak zailtasun ibilbidearen oroitzapen ona dute.\nUmorea eta sexualitatea uztartu ditu lan honetan hirukote hernaniarrak: "Iruditzen zaigu modu bat umorea eta sexualitatea elkartzeko ez beti elkartu diren moduan, hau da, umore berdetik, baizik eta beste puntu batetik", adierazi du Amonarrizek. Gainera, garrantzitsua iruditzen zaie konkretuki sexualitatearen gaia perspektiba feministatik lantzea. Orokorrean gizartean aspektu guztietan indarra izan behar duen aspektua dela eta baita ondorioz sexualitatean ere. "Oso garrantzitsua da azkenean botere harreman handiena bertan erreproduzitzen direlako eta patriarkatua oso sartuta dagoen eremua delako". Istorioa idazteko orduan, gai horiek izan dituzte erdigune, baina orokorrean egunerokoan dauzkaten elkarrizketetatik sortu dute.\nWebsailaren lau aktore protagonistak Olatz Beobide, Nerea Arriola, Olaia Gil eta Dorleta Urretabizkaia dira. Aitziber Garmendia, Kepa Errasti, Iñake Irastorza eta Asier Hernandez ere agertzen dira, presentzia gutxiagorekin. Grabaketak Andoainen izan ziren, Martin Ugalde kultur parkean. Sei eguneko grabaketak izan ziren, eta atal bakoitza egun batean grabatu zuten. Aurretik entsaio egun batzuk izan zituzten, eta gero ekin zioten grabaketari. Amonarrizek oso "intentsoa" eta "polita" izan zela gogoratzen du. Era berean, gazteak aipatu du bere lehenengo aldia izan dela filmatze batean. Beste kideentzat ere lehenengo aldia da mota honetako proiektu bat gauzatzen dutela. Lan guztia hirukoteak egin du baina lantalde tekniko baten laguntza ere izan dute: kamera bat, bi pertsona audioa grabatzen eta argiekin beste bat. Lantalde osoarekin giro ona sortu zela aipatu du Amonarrizek, eta aktoreen aldetik laguntza handia jaso dutelako eskertuta ere agertu da.\nAipatu bezala gazteek ez dute aurretik ikus-entzunezkoetan lan egin eta berria izan da hirurentzat. Bereziartua artista eta ilustratzailea da eta horrek asko lagundu du alor teknikoan proiektua aurrera eramaten. Hirurak modu batean sortzaileak dira, beti izan dituzte halako ideiak buruan eta oraingoan aurrera eramateko aukera izan dute.\nAzaroaren 6an aurre estreinaldia izan zuten Hernanin. Proiektuan parte hartutako jendea eta hurbilekoak gerturatu ziren bertara eta oso egun ederra izan zen sortzaileentzat baita ikusleentzat ere. 200 pertsona inguru bildu ziren bertan eta oso eskertuta agertu dira gazteak jasotako babesarengatik. Azaroaren 13an estreinaldi ofiziala izan zen, Hernanin ere. Hemendik aurrera herriz herri proiektatzeko helburua dute, emanaldiekin ibilbidea egiteko. Horren ondotik, datorren urtean plataforma digitaletara igotzeko asmoa dute.\nBeste denboraldi bat egitean pentsatzen jarri ote diren galdetu eta irribarrez goizegi dela adierazi du Amonarrizek. "Lehenengo honekin murgilduta gaude eta oraindik gauza asko geratzen zaizkigu egiteko, ematen ez duen arren". Hirurek ideia asko dituzte eta beharbada etorkizunean beste zerbait sortuko dute, baina momentuz lehenengo lan honetaz disfruta-tzen ari dira.


Estatu osoan apirilaren 17rako mobilizazioen proposamena - Helduak Adi\nEstatu osoan apirilaren 17rako mobilizazioen proposamena\n10/06/2022 08/04/2021 Egilea Helduak Adi!\nBat Etorri/Consenso-tik defendatzen dugu pentsiodunen mugimenduaren batasuna antolatzeko beharra, bai Euskadin eta baita Estatu osoan antolatua, honako aldarrikapen hauetan oinarrituta:\n1. Gutxieneko pentsioak Lanbide arteko Gutxieneko soldatarekin parekatzea.\n2. Gobernuari eskatzea bete dezala pentsioen arloko programa. Lortuko genukeenarekin:\n– Pentsioak KPIaren bidez igoko direla ziurtatzea, modu iraunkorrean, legez. Eta 2013ko pentsioen errebalorizazio-indizea kenduko litzateke (% 0,25).\n– Pentsioen Sistema Publikoaren kaudimena eta iraunkortasuna bermatuko litzateke, Gizarte Segurantzari gastu inpropioak deskargatuz, eta diru-sarrerak areagotuko litzaizkioke egituraz.\n– Pentsioetako genero-arrakalari aurre egiteko neurriak bultzatuko dira.\n– 2013ko Iraunkortasun Faktorea kenduko da, etorkizuneko pentsiodunak pentsioen murrizketa bortitzera kondenatuko lituzkeena.\nOrain eta etorkizunean pentsio publiko duinak bermatzeko baliabide nahikoak daudela frogatu da, behar diren erreformak egiten badira. Eta, batez ere, milaka pentsiodunen egoerarekin amaitzeko, haien pentsioak ez baitie uzten hilaren amaierara iristen.\nLehentasunezko gaia kolektibo honentzat.\nFuntsezkoa da pentsiodunen mugimenduaren ekintza-batasuna Estatu osoan, haren aniztasuna eta zeharkakotasuna errespetatuz; tokian tokiko ekintza koordinatuekin, pandemiaren egoerak ekintza zabalagoak ahalbidetzen ez dituen arte. Alde horretatik, txalotu egiten dugu Estatu osoan apirilaren 17rako mobilizazioen proposamena; geure egiten dugu, geure aldarrikapenen babespean; eta pentsiodunen plataforma guztiei eskatzen diegu beren herrietan onar dezatela\nSartu Bat Etorri/Consenso-n lotura honetan\nKategoriak Albisteak, Pentsioak, Plataforma


NUPEN INSTALAZIO BAT ERAIKI DUTE MUSIKARI ETA SORTZAILEEK SOINU-INGURUNE BERRIETAN ESPERIMENTUAK EGIN DITZATEN | elinberri\nNUPEN INSTALAZIO BAT ERAIKI DUTE MUSIKARI ETA SORTZAILEEK SOINU-INGURUNE BERRIETAN ESPERIMENTUAK EGIN DITZATEN\n2021. azaroak 16 NUPeko berrien aldizkaria\nJaulab proiektuak aukera tekniko eta konpositibo berriak eskaintzen ditu, audioa espazio-mailan manipulatzeko aukera ematen baitu\nNafarroako Unibertsitate Publikoko Ikerketa Akustikoko taldeko kideek, UpnaLab laborategiarekin eta Hezkuntza Berrikuntzaren Goi Mailako Ikastegiko Ikus-entzunezkoen Unitatearekin batera, Jaulab izeneko proiektua amaitu dute. Jaulab proiektua kaiola esferikoaren itxurako instalazio batean gauzatzen da. Laborategi horretan, musikariak edo konpositoreak hartzen du erdigunea, eta modu murgiltzailean erreproduzituko diren soinuak sortzen ahal ditu instalazioaren ezaugarri inguratzaileei esker. Unibertsitate Proiekzioko, Kulturako eta Dibulgazioko Errektoreordetzak finantzatu du proiektua, Kultura Proiektuen 2020. eta 2021. urteetako deialdien barnean.\nPablo Cotton DJa konposizio bat entzuten\nNUPeko akustika-laborategian dagoen Jaulabizeneko instalazioan\nRicardo San Martín Murugarren irakasleak, Ikerketa Akustikoko taldeko kide eta Jaulaben sustatzaileak, azaldu du “2020an hasi zela proiektua, Soinuaren Nazioarteko Urtea zela eta, baina pandemiaren ondorioz ezin izan dela orain arte amaitu”. Helburua gizarte modernoaren hainbat esparrutan soinuak duen zereginari buruz hausnartzea zen, komunikazio hutsetik hasi eta ikus-entzunezkoraino edo artistikoraino. NUPen aldetik, honako hauek parte hartu dute: Asier Marzo Pérez, Mikel Sagues García eta Enrique Piñeiro Ben irakasleek, Asier Beunza González laborategiko teknikariak eta Miriam Uriz eta Gorka Larralde Hezkuntzaren Berrikuntzarako Goi Mailako Ikastegiko kideek.\nSoinu-instalazio hori sortzeko prozesuan, hainbat diziplinatako artistek hartu dute parte, eta 3Dko soinu-eszenekin esperimentatzea proposatu zitzaien. “Soinuarekin, kontua ez da soinu-errealitatea modu fidagarrian erreproduzitzea; izan ere, soinuak sortzeko algoritmo berrien bidez, haratago joan gaitezke, sortzaile izan gaitezke eta soinu-ingurune berriak sortu”, dio San Martinek.\nEzkerretik eskuinera, atzean Mikel Abete eta Borja Muro (Nafarroako Goi Mailako Musika Kontserbatorioa, konposizioa), Joseba Torre (CSMNko koordinatzailea), Eduardo Pardo (soinu-teknikaria eta prestatzailea), Eneko Azparren eta Ander Larrinaga (CSMNko koordinatzailea); aurrean, Odd Signals eta Pablo Cotton, DLC Kulturekoak, Asier Beunza eta Ricardo San Martín (NUP) eta Antton Iriarte (CSMN konposizioa)\nJaulaben garatutako beste tresna batek soinu-paisaien analisi psikoakustikoak egiteko aukera ematen du, eta Akustikari buruzko XI. Biltzar Iberikoan aurkeztu zen. Oro har, analisi psikoakustiko bat soinu jakin batzuek gogora ekartzen digutenaren pertzepzio subjektiboa aztertzea da.\nGainera, proiektuari esker, azken ikasmailetako hiru ikaslek ikasketa-amaierako lana egin ahal izan dute, eta bi lankidetza-beka eman dira.\nZenbait kolektibok hartu dute parte\n“Jaulabek zientzia-, arte- eta teknologia-ibilbide oso bat egiteko aukera eman digu, zenbait ikuspegi eta diziplinatatik jorratutako proiektua baita, eta parte hartzen duten kolektibo guztiek ateratzen baitiote etekina”, esan du Ricardo San Martín NUPeko ikertzaileak.\nJaulaben barrualdetik ateratako argazkia\nZehazki, Iruñeko Arte eta Goi Mailako Diseinu Eskolako Eskultura Saila arduratu zen egitura nagusiaren diseinuaz (Zuriñe Urbeltz eta Iñaki Otsoa); eraikuntzak Elkarte Fundazioaren laguntza izan zuen; UpnaLab taldeak, egizu zerorrek delako kultura sustatzen duenez (Do It Yourself), instalaziorako bozgorailuak diseinatu eta inprimatu zituen; eta bai Nafarroako Goi Mailako Musika Kontserbatorioko Konposizioaren Espezialitateko ikasleek, Joseba Torrek koordinatuta, bai DLC Kulture musika elektronikoaren zaleen taldeak, Pablo Cottonek eta Raffaelek ordezkatuta, Jaulabek eskaintzen dituen aukera tekniko eta konpositibo berriekin esperimentatu zuten beren sorkuntzetan.\nArtistei eta konpositoreei dagokienez, ikasgela beren unibertsora hurbildu ordez, akustika-laborategira joatea proposatu zitzaien eta Jaulab barruan saioak egitea, audio espazialak eta, bereziki, instalazioak nolako prestazioak eskaintzen zizkieten azter zezaten beren saioei geruza eta testura berriak eransteko.


Craonnelle - Wikipedia, entziklopedia askea.\n49°25′52″N 3°46′14″E / 49.4311°N 3.7706°E / 49.4311; 3.770649°25′52″N 3°46′14″E / 49.4311°N 3.7706°E / 49.4311; 3.7706\nBeaurieux, Bouconville-Vauclair, Craonne, Oulches-la-Vallée-Foulon eta Pontavert\nCraonnelle Frantziako udalerri bat da Aisne departamenduan dagoena, Frantzia Garaia eskualdean. 2013an 114 biztanle zituen.\n2007an udalerrian erroldatutako biztanleak 100 ziren. Familiak 40 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 8 seme-alabarik gabeko familiak ziren, 16 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.\n2007an 57 etxebizitza zeuden, 39 familiaren etxebizitza nagusia ziren, 10 bigarren erresidentzia ziren eta 7 hutsik zeuden. 55 etxeak ziren eta 2 apartamentuak ziren. 39 etxebizitza nagusietatik 30 bere jabearen bizilekua ziren, 8 alokairuan okupaturik zeuden eta 2 doan lagata zeuden; 1ek bi gela zituen, 9 etxek hiru zituzten, 16 etxek lau zituzten eta 14 etxek bost zituzten. 29 etxek euren parking plaza propioa zuten azpian. 14 etxetan ibilgailu bat zegoen eta 18 etxetan bat baino gehiago zituzten.\nCraonnelle udalerriko biztanleria-piramidea 2009an .\n2007an lan egiteko adina zuten pertsonak 59 ziren, horien artean 45 aktiboak ziren eta 14 inaktiboak ziren. 45 pertsona aktiboetatik 38 lanean zeuden (21 gizon eta 17 emakume) eta 7 langabezian zeuden (1 gizon eta 6 emakume). 14 pertsona inaktiboetatik 5 erretiraturik zeuden, 1 ikasten zegoen eta 8 "bestelako inaktibo" gisa sailkaturik zeuden.


Urretxu eta Zumarragako XXXIV. Lore Sariketa 2022\nUrretxu eta Zumarragako XXIX. Pintura Lehiaketa 2022\nUrrelur Mineralogia eta Paleontologia Asteko IV. Argazki Lehiaketa - Irabazleak\nUrretxun, 2021eko azaroaren 21ean, honako adituen epaimahaia bildurik lehiaketako lan irabazleak aukeratu zituzten.\nXXXIII. Gabonetako idazlan eta krisma lehiaketa\nUrteroko moduan Urretxu eta Zumarragako udalek Gabonetako ipuin eta krisma lehiaketa antolatu dute. Lanak azaroaren 26a arte aurkeztu daitezke eta sari banaketa abenduaren 17an izango da. Hementxe informazioa.\nUrretxu eta Zumarragako XXXIII Lore Sariketa 2021\n* SARIKETAREN EMAITZAK HEMEN


Ardoa eta txokolatea bizitza luzatzeko? • ZUZEU\nArdoa eta txokolatea bizitza luzatzeko? –\nJosu Lopez-Gazpio kimikan doktoreak Zientzia Kaieran.\nAzaro hasieran hedabideetan hainbat albiste argitaratu ziren txokolateak, ardoak edota kafeak, zinkarekin batera, hainbat onura ekar ditzaketela esanez. Albiste batzuk ziotenez, txokolatea eta zinka eraginkorrak dira oxidazio-estresaren aurka. Beste batzuen arabera, hain dira onak, ezen bizitza luzatu ere egin dezaketela. Guztiek urrian Nature Chemistry aldizkarian argitaratutako ikerketa bati egiten zioten erreferentzia albisteetan argitaratutakoari bermea emanez.\nGaiaren interesa ukaezina denez, ikerketaren mamia -eta ez albisteena- aztertzen hasi nintzen. Laster zapuztu zen txokolatea nahi adina jan ahal izateko nuen itxaropena.\nHainbat hedabidek argitaraturakoaren arabera, txokolateak eta ardoak bizitza luzatzen dute (Congerdesign).\nIkerketan aipatzen den moduan, oxigeno-espezie erreaktiboak -ROS, Reactive Oxygen Species-organismoan metatzea hainbat gaixotasunekin lotuta dago, hala nola arazo kardiobaskularrak, neurologikoak, hanturak eta baita zenbait minbizi mota ere. ROSak arnasketa zelularraren ondorioz ekoizten dira, baina, beste hainbat prozesutan ere izan dezakete jatorria, esaterako, UVA erradiazioek ere oxigeno-espezie erreaktiboak sortzen dituzte. Espezie horiek biomolekulak kaltetzeko gai dira, besteak beste, proteinak eta lipidoak. Egun ere ROSek gaixotasun horietan duten eragina guztiz ezagutzen ez den arren -eztabaidagaia da zientzia-komunitatean-, litekeena da antioxidatzaileak hartzea gaixotasun horiek eragina saihesteko, edo gutxienez murrizteko, bidea izatea. Hori ere eztabaida puntua da adituen artean, Zientzia Kaieran bertan azaldu nuen bezala. Hain zuzen ere, litekeena da erradikal askeen eta antioxidatzaileen teorian hain sinplea ez izatea eta dietan antioxidatzaile gehiegi hartzea ere kaltegarria izatea.\nHedabideetan, prentsa idatzian zein Interneten, sarritan ikerketen emaitzak ez dira modu zuhurrean eta zintzotasunez lantzen (USA-Reiseblogger).\nHedabide orokorretan irakurgai dagoen informazioaren arabera, ardoan, kafean, tean eta txokolatean dauden antioxidatzaileak -polifenolak edo, zehatzago, hidrokinonak- oxidazio-estresaren aurka lagundu dezakete. Hori bai, Nature Chemistry aldizkarian argitaratutako ikerketaren emaitzen arabera, eragin hori handiagoa da inguruan zinka baldin badago. Zinkak eta hidrokinonak oxidazio-estresaren aurka lagundu dezakete eta, hortaz, bizitza luzatzen laguntzen dute. Hidrokinonak ardoan, kafean, tean eta txokolatean daudenez, elikagai horiek bizitza luzatzeko eraginkorrak dira. Besterik gabe.\nWard, Schitler eta haien lankideek argitaratu berri duten ikerketan superoxido dismutasa katalizatzaileak imitatzen dituzten molekulak aztertu dituzte. Superoxido dismutasak superoxidoak -ROS mota bat- eliminatzen dituzten entzimak dira eta organismoan ditugu. Dakigunez, bide terapeutiko erakargarria da superoxido dismutasen antzekoak diren molekulak kanpotik gehitu ahal izatea oxigeno-espezie erreaktiboei aurre egiteko. Konposatuok erradikal askeen deskonposaketa katalizatuko lukete arrisku gutxiago ekartzen duten oxigeno eta ur oxigenatu molekulak emanez. Ikertzaileen berrikuntza zera izan da; orain arte konposatu imitatzaile horiek manganeso metala zuten eta horrek hainbat kalte ekar ditzake -osasunerako kalteak, konposatuen ezegonkortasuna-, baina, orain, manganesoaren ordez metal gisa zinka duten konposatu bat aurkitu dute.\nProba gehiago egiten badira eta ikerketa aitzindari honek baieztatu duena gizakiongan ere horrela dela frogatzen bada, baliteke noizbait ardoari edo txokolateari zinka gehitzea osasunarentzat onuragarriagoa izateko. Alabaina, momentu hori oraindik nahiko urrun dago. Horrexegatik, hedabideetan irakurritako albisteetan hainbat puntu nahasgarri daude, azalpen sakonagoa eskatzen dutenak. Alde batetik, ikerketak gauza oso zehazta aztertu du: zinkaren eragina molekula jakin batekin elkartzen denean. Hortaz, elikagaiak ez dira osotasunean aztertu eta ezin da jakin elikagaien dauden beste osagaien presentzian gauza bera gertatuko den edo ez. Bestetik, elikagaiak osotasunean aztertu behar dira eta ez osagai zehatz bati bakarrik begiratuta. Ardoak polifenolak ditu, bai, baina beste osagaiek alkohola osasungarri ez izatea eragiten dute. Ivana Ivanovic-Burmazovic ikerketaren sinatzaileetako batek hori bera azpimarratu zuen The Independent hedabideak elkarrizketa egin zionean. Zinkaren eta polifenolen artean eragin positiboa egongo balitz ere, ardoak duen alkoholaren eraginez inoiz ez da izango edari osasungarri bat.\nHorretaz gainera, argitaratu berri den ikerketan ez dira polifenol guztiak aztertu: zinkarekin lotzeko gai den molekula bakar bat aztertu dute. Baliteke haren antzeko egitura molekularra duten beste konposatu batzuen erreaktibitatea berdina edo antzekoa izatea, baina, hori ez da frogatu. Esandako guztia gutxi balitz, garrantzitsuena falta da. Animalietan ez da probarik egin, beraz, ez dago frogatuta, gizakiongan eragin positiboa izango duenik. Ikerketan konposatu oso zehatzak aztertu dira guztiz kontrolatuta dagoen ingurune batean, eta ez gizakion organismoa den koktel kimikoaren barruan. Azkenik, hidrokinonak edo beste polifenolek zinkarekin batera superoxidoen aurka gure organismoan eragina izango balute, eta benetan peroxidoen kontzentrazioa murriztuko balute ere, ez dago frogatuta horrek ROSek eragindako gaixotasunen aurka eraginik izango lukeen edo ez.\nArdoa eta txokolatea jan nahi badugu gure bizitza luzatzeko asmoz, momentuz behintzat itxaron egin beharko dugu. Hedabideetan irakurritako albisteak tentu handiz irakurtzeak ere ez digu kalterik egingo.\nWard Meghan B., Scheitler Andreas, Yu Meng, Senft Laura, Zillmann Annika S., Gorden John D., Schwartz Dean D., Ivanovic-Burmazovic Ivana, Goldsmith Christian R. (2018). Superoxide dismutase activity enabled by a redox-active ligand rather than metal. Naure Chemistry, 10, 1207-1212. DOI: https://doi.org/10.1038/s41557-018-0137-1\nEating chocolate combined with zinc could help you ‘live longer,’ study suggests, independent.co.uk, 2018.\nArdoa eta txokolatea bizitza luzatzeko? Ardoa eta txokolatea bizitza luzatzeko?\nZergatik daude blokeatuta Aita Mari eta Open Arms?


'Emakumeen begiradak plazara!': poesia musikarekin uztartutako emanaldi goxoa - Arrasate - Goiena.eus\n'Emakumeen begiradak plazara!': poesia musikarekin uztartutako emanaldi goxoa\nAitziber Aranburuzabala Juldain 2013-11-30 15:17\nMiren Agur Meabe, Castillo Suarez eta Arantxa Santesteban idazleek, Arantxa Vicedo musikariak lagunduta, emozioz beteriko askotariko gaien gaineko poesia irakurketa xamurra egin zuten atzo, egubakoitza, Arrasateko gaztetxean. Ordubete pasatxoan, 30 poesia inguru errezitatu zituzten, hiru poetek elkarrekin egindako seina poesiatako bost txandatan, Vicedoren kantuekin tartekatuz.\nEmakume Txokoak, Udala eta Emakumeenganako Indarkeriaren Aurkako Plataformak antolatutako azaroaren 25eko Emakumeen Aurkako Nazioarteko egunaren harira antolatutako egitarauaren barruan zegoen atzoko ekitaldia.\nPositiboki baloratu zuen, Amets Beltran de Gebarak, Emakume Txoko teknikariak, atzoko ekitaldia: "Oso emanaldi polita izan zen, hunkigarria, txalo eta barreekin ere jantzitakoa. Ez genuen aretoa bete, hogeitabost bat lagun bildu ginen gutxi gora behera, baina kontuan hartzekoa da, Arrasaten ordu berean, beste bi kultura emanaldi ere bazirela. Taularen gaineko protagonistak ere gustura egindako lanaz, saioan zehar bestelakoa ematen bazuen ere, ez zuten euren artean elkar ezagutzen, estreinekoz egin baitzuten emanaldi hori".\nAskotariko egoera eta emoziodun poesiak\nEmakumeen begiradak plazara lelopean irakurritako poesia bildumak, askotariko gaiari buruzkoak izan ziren, egoera eta sentimendu ezberdinak bilduz; errezitatutako poesia batzuen azalpenak ere eman zituzten, ikuslea kokatze aldera.\nMiren Agur Meabek, haren Bitsa eskuetan liburukoak aukeratu zituen nagusiki, frantsesez ere errezitatu zuen arren. Arantza Santestebanek, berriz, berak idatzitakoez gainera, itzuli dituen beste autore batzuen poesiak ekarri zituen agertokira; gehienak euskaraz baziren ere, katalanez ere errezitatu zituen Bartzelonan bizi izandako garaiak gogora ekarriaz horrela. Castillo Suarezek, ordea, berak sortutakoak aukeratu zituen, argitartutako dituen liburuetatik ekarriak.\nLanpara txiki eta aulkiekin atondutako agertokiaren goxotasunaren zati handi bat Arantza Vicedoren ahots eta gitarraren doinek osotu zuten. Poesia bilduma tarte bakoitza kantu batekin lotu zituen Vicedok eta gitarra doinuekin gorpuztu zituen poesia batzuk. Anari abeslariaren kantu batekin borobildu zuen emanaldia.\nAbenduaren 4ean, Alardearen gaineko dokumentala\nAzaroaren 25aren inguruan antolatutako egitaraua borobiltzeko, Eneko Olagastik egindako Alardearen seme-alabak dokumentala erakutsiko dute, eguaztenean, Kulturateko areto nagusian, 18:30etan. Olasagasti eta Jaizkibel Konpainiako ordezkariak izango dira Kulturaten, dokumentalaren proiekzioaren ostean, solasaldia egingo dute-eta.


Sopelako Udala - Sopelako Udalak 5. edukiontziaren zerbitzua hobetu eta indartuko du\nZu hemen zaude: Hasiera IRAUNKORTASUNA Sopelako Udalak 5. edukiontziaren zerbitzua hobetu eta indartuko du\nSopelako Udalak 5. edukiontziaren zerbitzua hobetu eta indartuko du\nDatorren ekainaren 1ean Sopelan hondakin organikoen bilketarako zerbitzu berriari ekingo zaio. Zerbitzu hau, 2013tik dago martxan baina 2016an berritu egingo da etxebizitza gehiago erakartzeko bizilagun gehiagori hurbilduz eta zerbitzu hobeago bat eskainiz.\nGontzal Hermosilla, Sopelako alkatearen esanetan "Udalak, etxeetako hondakinak biltzeko sistema hobetzen jarraitzeko konpromiso tinkoa dauka. Birziklatze organikoak onura do abantaila asko eskaintzen dizkigu, besteak beste, gutxiago kutsatzen du eta hondakin gutxiago bidaltzen ditugu zabortegira. Baina batez ere, hurrengo belaunaldiei Sopela hobeago bat eskaini ahal izango diegu".\nAldaketa nagusienak honako hauek dira:\n1. Edukiontzien sarraila guztiak aldatuko dira. Garrantzitsua da edukiontzian hondakin organikoak besterik ez uztea konpostaren kalitatea bermatzeko. Horregatik erabilera intentsibora eta udalerriko baldintza metereologikoetara egokitzeko sarraila gogorragoak ipiniko dira.\n2. Giltzak ere aldatuko dira, kalitate eta iraunkortasun handiagoko aukera bat eskainiz.\n3. 10 edukiontzi berri ipiniko dira zerbitzua progresiboki udalerriko gune guztietara hurbiltzeko.\n4. Orain 5. edukiontzian hondakin gehiago birziklatu ahal izango dira: hondakin berde gordin, lorategiko hondakin txiki, fruitu lehorren azal edo ogiaz gain; orain, sukaldeko hondakin berdeak ere utzi ahal izango dira, besteak beste, pasta, arroza, lekadunak,...\n5. edukiontzian aurretik parte hartzen zuten bizilagunek giltza bere bizilekuan jasoko dute.\nInteresatuak hurrengo egunetan Sopelan ezarriko diren informazio puntuetara bertaratu daitezke informazioa jasotzeko eta bere zalantzak argitzeko:\nEKAINAren 3an 16:00retatik-20:00etara UDALETXEKO PLAZAN\nEKAINAren 4an 10:00etatik-14:00etara UDALETXEKO PLAZAN\nEKAINAren 7an 16:00retatik-20:00etara ZUBIGANEN, METRO ONDOAN\nEKAINAren 9an 16:00retatik-20:00etara URGITXIETA PLAZAN


Laguntza:SVG artxiboak editatu eta igo - Wikipedia, entziklopedia askea.\nWikimedia Commons-en SVG formatua duten irudi asko daude: mapak, grafikoak, marrazkiak, eta abar. Horietariko asko deskargatu, itzuli eta berriz igo daitezke berriak egin behar gabe.\n1 Wikipediako irudi-motak\n2 Zein erabili\n3 Testua ala trazatutako testua\n4 Zer igo Wikipedia Commonsera\n5 Ohiko akats bat: SVG-a igo eta lauki txuriak ikusten dira testuaren ordez edo ez da ezer ikusten\nHainbat irudi mota aurki ditzakegu Wikipedian:\nBektorialak. Adibidez: Illu_mouth.svg. Formatu nagusia, Wikipedian, SVG da.\nRaster irudiak edo bitmap-ak. Formatu nagusiak, Wikipedian, JPG eta PNG dira.\nNahastuak: raster geruzak eta geruza bektorialak ditu nahasian. Ohikoak dira mapetan, batez ere modu bektorialean egoki irudikatu ezin daitezkeen atzeko planoak dituztenetan: Erliebe koloretsua bitmap irudi bat izan daiteke eta herrien, ibaien eta beste lekuen izenak testuak dira. Adibidez: Vasconia-710-740-eu.svg\nXML kodea XHTML-n sar daiteke zuzenean.\nBitmap-ak sortzeko edota editatzeko programa batzuk:\nSVGak egiteko edota editatzeko programa batzuk.\nInkscape (gomendatua), Illustrator, Corel Draw\nBestalde, SVG irudia testu edo kode editore batean ireki daiteke, Notepad-en adibidez, eta kodean aldaketak egin, testuetan, adibidez.\nJPG eta PNG irudiak egokiak dira argazkiak igotzeko.\nSVG irudiak egokiak dira kolore lauak eta lerro sinpleak dituzten eskemak, marrazkiak, ikonoak eta mapak igotzeko.\nFormatu nahasiak (SVGk ere formatu nahasi gisa funtzionatzen du) egokiak dira argazkien antzeko atzeko planoa duten eta aurrean elementu bektorial sinpleak eta testuak dituzten irudietarako. Adibidez: Aquitani_tribes_map-fr.svg\nTestua ala trazatutako testuaAldatu\nEz dira gauza bera.\nTestua testu moduan gordeko da. Beti editatu ahal izango da eta berridatzi. SVG-a notepad-arekin irekitzen badugu, hor testua egongo da. Testuak, Ordenagailuan instalatuta ditugun iturri tipografikoak erabiltzen dira hizkiak eta zeinuak irudikatzeko. Gure ordenadorean instalatuta dugun iturri tipografiko bat erabiliz idatzi badugu testu bat irudi baten barruan eta gero, irudi bera, beste ordenagailu batean irekitzean, ordenagailu horrek ez badu iturri tipografiko berdina sisteman instalatuta, orduan programak letra-iturria aldatuko dio gure testuari eta hizkiak beste itxura batez ikusiko dira.\nBaina programa batzuetan (Inkscape, Illustrator...) testua "trazatzen" da. Testu hori, testu itxura izango du baina marrez osatuta egongo da; hau da, marrazki bat izango da testu itxurarekin. Horrela edozein ordenagailutan berdi-berdin ikusiko da beti. Baina aurrerantzean ezin izango da testu hori berridatzi eta testu trazatuta duen artxiboak gehiago pisatuko du.\nZer igo Wikipedia CommonseraAldatu\nIrudi bat bit mapa soila bada, ezin da svg formatuan gorde eta Wikipedia Commonsera igo. Hori "fake svg" da.\nJPG edo PNG bat euskaratu nahi baduzu, JPG edo PNG moduan gorde eta igo behar duzu Commons-era, ez SVG moduan.\nSVG bat euskaratu nahi baduzu, gorde eta igo Commons-era SVG moduan. Horretarako Inkscape erabil daiteke. Testu editore sinple batekin ere alda daitezke testuak. Ikusten den kodea-zopa horretan murgildu, bilatu, aldatu nahi dituzun izenak edo hitzak eta gorde berriz svg formatuan. Baina, kontuan izan, arazo bat izan daitekela, euskarazko hitza, jatorrizkoa baino pixka bat luzeagoa izatea, orduan gerta daiteke testua nahi ez dugun zerbaiten gainean kokatzea. Diseinu landuagoa egiteko, Inkscape erabili eta letrak trazo gisa gorde behar dira, formatoak eta tipografiak gordetzeko.\nBeste aukera bat euskaratzeko: JPG edo PNG jaitsi, beste hizkuntzetan dagoen testua ezabatu (Bitmap irudietarako editore bat erabiliz). Testuak ez dituen raster irudia Inkscapean inportatu diteke eta marrazki horren gainean, testua idatzi behar da. SVG formatuan gorde eta igo.\nSVGaren kodea ondo ezagutzen duenak, euskarazko bertsioari dagozkion kode-lerroak gehitu ditzake artxibo eleanitz batean. Horrela egin da adibidez Illu_mouth.svg irudian\nIllu_mouth.svg artxiboaren XML kodea ikusten da Notepad aplikazioarekin irekitzean. Oriz nabarmenduta dago euskarazko bertsioa. Gorago eta beherago, beste hizkuntzetako bertsioen kodea. Hizkuntza bateko bertsioa <g systemLanguage="xx"></g> etiketen artean definitzen da.\nOhiko akats bat: SVG-a igo eta lauki txuriak ikusten dira testuaren ordez edo ez da ezer ikustenAldatu\nBi testu-kutxa mota daude irudi bektorialen edizio-programetan: Testu jariokorreko kutxa eta lerro bakarreko testu-kutxa.\nTestu jariokorreko kutxa ez da handitzen testu kopuruari egokitzeko. Erabiltzaileak zabalera definitzen du beraz: erabiltzaileak, behe eskuineko izkiñatik "tiratuz" zabaldu edo txikitu behar du kutxa testua egokitzeko. Testua idazten duen bitartean, idazten duen kopurua, kutxaren zabaleran sartzen ez bada, orduan lerro berriak sortuko dira beherago eta testua lerro horietan idazten jarraituko da automatikoki. Testu-kutxa mota hau paragrafoak idazteko erabili ohi da. Horrelako testu-kutxak sortzeko, Inkscapean, testuak sortzeko tresna aukeratu behar da, ondoren, klikatu testua idazten hasi nahi dugun tokian eta, xaguaren ezkerreko botoia askatu gabe, kutxaren behe-eskubiko izkina arrastatu beharko dugu.\nLerro bakarreko testu-kutxa testu kopuruaren arabera zabalduko da, baina beti horizontalki, lerro berriak sortu gabe. Behin klikatu eta askatu egiten da testu-kutxa hau sortzeko.\nWikipedia Commons-ek ez du ondo irudikatzen testu jariokorreko kutxa, eta hizkien ordez, lauki txuri batzuk marrazten ditu. Hori konpontzeko, SVG-a berriz Inkscapena ireki eta testu hori aldatu beharko da.\nEuskarazko SVG irudiak kategoria honetan aurki daitezke: SVG in Basque\nBeste bi kategoria honetan, itzul daitezkeen SVG artxiboak aurki daitezke:\nItzul daitezkeenak . SVG (Translation possible - SVG (switch)\nAzken aldaketa 6 abuztua 2019(e)an, 21:31(e)tan\nOrriaren azken aldaketa: 6 abuztua 2019, 21:31.


Seton Hall Unibertsitateko ikasleek Euskal Herria bisitatzen dute — Agirre Lehendakaria Center\nMartxoaren 3tik 11ra arte New Jersey-ko Seton Hall Unibertsitateko ikasle talde batek Euskal Herria bisitatu zuen, Agirre Lehendakaria Centerreko kolaboratzailea den Borislava Manojloviren eskutik.\nBorislava unibertsitate amerikarrak Agirre Centerren laguntzarekin urtero garatzen duen programaren arduraduna da, eta eskarmentu handia dauka gatazka-konpontze arloan. Azterketan eta gatazkan doktore da (George Mason University) eta bizikidetzan masterra bukatu du berriki (Brandeis University). Nazio Batuetan lan egin du eta baita OSCE (Organization for Security and Cooperation in Europe) erakundean ere, batez ere Kroazian eta Kosovon. Bere ikerkuntza-lerro nagusiak honakoak dira: bake-prozesuak, gatazken narratiba historikoa eta adiskidetzea, besteak beste.\nBisita hau zortzi eguneko iraupena izan zuen eta “Study Abroad” deituriko programaren testuinguruan burutu zen. Pasa den urteko arrakasta ikusita, programa hau berriro burutzea erabaki zuten SHUko arduradunek, berriz ere Euskal Herrian.\nAurtengo ikastaroan honako gaiak jorratu zituzten, besteak beste: memoria, gatazkak eta iraganaren kudeaketa konstruktiboa. Horretatako, atzerriko ikasleek klase teoriko eta praktikoak izan zituzten eta hainbat akademiko zein adituekin elkarrizketak eta eztabaidak burutu zituzten: aktibistak, biktimak, kolore eta sentsibilitate guztietako politikariak, artistak...\nLehenengo egunean ALCko zuzendaria den Juan Jose Ibarretxeren harrera izan zuten Bilbon. Lehendakari ohiak programaren gorabeherak azaldu zizkien eta ikasleekin solasean izan zen.


Astelehenean hasiko dura udako zinema-saioak Ermuan - Deia\nAstelehenean hasiko dura udako zinema-saioak Ermuan\ndeia.eus | ermua 31.07.2021 | 20:45\nUrtero bezala, Ermuko Udalaren Kultura sailak martxan jarriko du aurten ere bai udako zinema. Koronabirusaren pandemiak eragindako egoera sanitarioa dela eta, segurtasun-neurriak ezarriko dira. Programazioa datorren astelehenean hasiko da, abuztuak 2. Udalak egitaraua ezagutarazi egin du dagoeneko.\nEmanaldiak astelehen eta asteazkenero izango dira, abuztuaren 2tik 25era bitartean, Orbe Kardinalaren plazan. Film guztiak 22:00etan hasiko dira, eta eguraldiak laguntzen ez badu, ohi bezala, Santiago elizako arkupeetan izango dira emisioak.\nZine-saio guztietan, nahitaezkoa izango da maskara erabiltzea publikoaren gunera sartzeko. Eserlekuak euren artean 1,5 metroko distantziarekin kokatuko dira, eta bizikidetza-unitate bereko pertsonak bakarrik eseri ahal izango dira elkarrekin. 10 urtetik beherako haurrek heldu batekin joan beharko dute.\nProiekzio osoan zehar, publikoa eserita egon beharko da, eta zine-gunea utziz gero, ezingo da berriro sartu.\nIkuskizuna amaitu ondoren, bertaratutakoek eserlekuetan egon beharko dute eta antolakuntzako langileen jarraibideak bete beharko dituzte, gunetik txandakatuta irteteko.\nERMUKO UDAKO ZINEMAREN EGITARAUA\nUdako zine emanaldietarako aurreikusitako zortzi filmak honakoak dira:\nAbuztuaren 2an: Padre no hay más que uno 2\nAbuztuaren 4an: Onward\nAbuztuaren 9an: Asterix eta edabe magikoaren sekretua\nAbuztuaren 11n: Espías con disfraz\nAbuztuaren 16an: Dora y la ciudad perdida\nAbuztuaren 18an: El gran baño\nAbuztuaren 23an: Agur Etxebeste!\nAbuztuaren 25ean: Las invisibles\nErmuak amaitutzat emango du udako zinema aste honetako saioekin.


Mugikorra galdu dut, zer egin dezaket? | Consumer\nMugikorra galdu dut, zer egin dezaket?\nGailua eta txartela azkar blokeatzea da konponbiderik onena disgustu handiagoak saihesteko\narabera: Ostirala, 2008ko urriaren 24a\nEz da ohikoa, baina gerta daiteke: presaka ateratzen da taberna edo terraza batetik. lokal jendetsu batetik, eta hor geratzen da mugikorra, mahaiaren gainean, pasatzen den lehenaren eskura. Gauza bera besteenaz baliatzen den lagun batekin gertatzen da.’ Erabiltzailea itzuli egin da, eta telefonoa ez dago jada utzi zuen tokian. Orduan, etsian egiten dira norberaren zenbakira deitzea, nork hartu duen egiaztatzeko borondate ona du, apiatu eta erantzun egiten du. Baina gehiengoa dei horiek, batzuetan, zaku hautsi bihurtzen dira. Nola jardun orduan?\nMugikorra galdu ondorengo lehen urratsak\nGarrantzitsuena jardutea da\nazkar eta hotz. Ezer baino lehen,\nkontratua duen konpainiaren bezeroarentzako arreta eta\nSIM txartelaren blokeoa eskatzeko (datu guztiak dituena)\ntelefono-zenbakia, kontua, kontratua\nesleitzen zaiola eta, batzuetan, kontaktuen zerrenda).\nerabiltzailea artatzen duen operadoreak berehala ekingo dio\ntxartela murriztea, eta inork ezin izango du\ndeiarekin jaso: desaktibatuta geratuko da. Zer da?\ngarrantzitsua da SIM txartela lehenbailehen blokeatzea, bestela\nustezko lapurrek erabiltzailearen kontua erabiliko dute\ndeiak egiteko. Aurrez ordaintzeko txartelekin,\nEzer baino lehen, kontratua duen operadorearen bezeroarentzako arreta-zerbitzura deitu eta SIM txartela blokeatzeko eskatu behar da.\nErabiltzailea ere bai\ntelefono-terminala blokeatzeko aukera du, IMEI kodea ematen badio kasu egiten dion pertsonari. Hau aktibazio-kodea da\nbateria sartzen den gainazalaren gaineko eranskailua eta\npuntu batzuez bereizitako 15 zenbaki ditu. Nork\nnolanahi ere, ez dago telefonoa ireki beharrik ikusteko:\nterminalaren pantailatik IMEI kodera sar zaitezke\nsakatu *#06# gakoa. Garrantzitsua da, beraz, apuntatzea.\nleku seguru batean, aparatua erostean. Bestetik,\nberreskuratu, operadoreak berriro aktiba dezake telefonoa.\nEspainiako hiru operadore nagusien abiadura\n609 (Movistar telefono batetik deitzen bada) edo 1485 (baldin eta\ndeitu beste konpainia bateko finko edo mugikor batetik).\nzerbitzua berriz erabiltzeko\nTramite horrekin, erabiltzaileak berehala jarriko du bere kontua, baina une batez erabiltzeko gaitasuna galduko du.\nkontratatutako zerbitzua. SIM txartela berreskuratzeko,\nzure operadoreak baimendutako zentro batera joan behar duzu\ntelefono bidez (oro har, dendak) eta kopia bat eskatu\naurrekoa, baliogabetua. Prozesua eta\naurrez ordaintzeko txartelak. Une horretatik aurrera,\ndeiak, baldin eta telefono bateragarria baduzu.\nMugikorra berreskura dezaket?\nMugikorra berreskuratzeko aukera orok polizia-erakunderen baten aurrean salaketa egitea eta IMEI kodea ezagutzea eskatzen du.\nzaila lapurretan, baina gerta daiteke. Hala ere,\nerrekuperazio bat egiteko, salaketa egin behar da\nIMEI kodea. Erabiltzailea artatzen duen agenteak galdeketa egingo dio\nGaltzearen edo lapurretaren inguruabarrei buruz, eta\ndatu pertsonalak eta lapurtutako terminalarenak:\nmarka, modeloa, telefono-operadorea eta IMEI kodea. Honekin:\ndatu horiek, ordenaren indarrek sakelakoa arrasta dezakete.\nBaina IMEI kodea ezagutzen ez bada, ezinezkoa izango da\nberreskuratu, ezin baita telefonorik lotu\nsegurtasun-indarrekiko salaketa ez da inola ere\nmodu alferrikakoa, agenteek honetarako erabiltzen baitituzte datuak:\nestatistikak egitea eta zer egoera eta egoeratan dauden aztertzea.\neremu batzuetan, lapurreta gehiago egiten dira, eta, beraz, saihestu egin daitezke.\nGalduz gero, handitu egiten da mugikorra berreskuratzeko aukera, poliziak kontaktuen zerrenda erabiltzen baitu aparatuaren jabea aurkitzeko.\noperadoreak mugikor berri bat?\nOperadoreak ez du\nlapurreta edo galera baten biktima izan den erabiltzaileari doako mugikorra emateko obligaziorik ez. Ekialdea\nberria erosi beharko du, merkatu-prezioan, hau da:\ndiruz lagundu gabea, azken eskuko telefonoen kasuan\nbelaunaldia (Samsung Galaxy, HTC, iPhone, Blackberry) oso erraz atera daiteke\ngarestia. Ez da ahaztu behar eredu horiek direla onenak\nlapurtzeko modukoak. Aukera bat da\nbigarren eskuko mugikorrak, eta\noperadorearen dendak aukera ematen dio erabiltzaileari aldaketa bat proposatzeko\ndei-plan handixeagoa duen kontratua,\nantzeko tresna edo hobea lortzea; edo puntuekin\nmetatuta izatea; agian, terminala garestiago eskuratu ahal izango du\nJarraitu behar dut\niraupen-kontratuarekin, mugikorra ez badut?\nmugikorraren diru-laguntzaren iraupen-kontratua\nlapurtuta edo galduta, amaitu arte bete behar da.\nBerreskuratu kontaktuen zerrenda\nlapurtutako SIM txartela blokeatzen da, helbidean gordeta zeuden kontaktuak\nbera galdu egiten da. Beste memoria-txartelik bazegoen\nterminal galdua, norbaiten esku geratuko da\naurkitu edo kendu badu. Kasu hauetan onena\nkontuz ibili, eta inoiz ez ahaztu kopia bat egitea\nKomeni da zuhur jokatzea eta inoiz ez ahaztea harremanetarako telefonoen kopia bat egitea.\ngaur egun, USB ataka txiki bat dute, eta\nordenagailua, kontaktuen zerrenda honelako fitxategi batera pasatzeko:\nVCard. Bestalde, gama altuko telefono gehienak\nordenagailuak gordetzeko aukera ematen du.\nkontaktuak, iTunes, Google Calendar edo Blackberryrako jatorrizko programa. Beste aukera bat datuak\nSIM txartelarekin batera doan memoria, oro har, eta\ntxartel-egokigailua, kontaktuak ordenagailuan gordetzeko.\nAzkenik, Bluetooth duten terminalen Bluetooth konexioa erabil daiteke datuak Vcard moduan pasatzeko.\nEz dago probatu gehiago eta arakatze-programetako bat instalatzea eta mugikorren monitorizazioa. Azken urteotan, geolokalizazioari esker eta urruneko kontrola, wifi bidez, asko hobetu da, punturaino agian poliziak egin dezakeen bermerik onena izango direla gure telefonoa aurkitu eta berreskuratu. Artean gaur egungo guztiek merezi dute hauek nabarmentzea:\nSarrera. Software librea garatzen duen Txileko Fork enpresak martxan jarri du lapurtutako ordenagailuak bilatzeko programa hau. Androidekin funtzionatzen duten telefono eta tabletetan ere erabil daiteke. Zer da? doakoa, hiru gailutan eta gelatik gora instalatzen bada negozio-eredu bati jarraitzen dio, eta haren kuotak proportzionalak dira babesten diren ordenagailuak. Kuotak 5 dolarrekoak dira hilean 399, 500era arteko sarea babestu nahi bada ordenagailuak.\nPrey telefonoa eta aktibo dago bigarren mailan. Lapurtuz gero, saioa beste gailu batetik ireki eta mapa batean gure mugikorraren kokapena egiazta dezakezu; horrela, une oro lokalizatuta daukagu. Gertu dagoela jakinez gero, alarma, guk lapurrari antzemateko, baita kasu hauetan ere: ez gogoratu non uzten dugun. Beste aukera bat gailua blokeatzea da, edo aurrez aurreko webcam-a duenean, aurpegiko argazkiak ateratzeko agintzea lapurrarena pizten duenean, eta harrapakinak ateratzea nabigatzen duzun orriak. Datu horiekin, programak 20 minutuz behin gure posta elektronikoko zerbitzura bidaltzen gaituela, poliziara joan gaitezke eta mugikorra berreskuratu.\nAurkitu PCa. PC, Mac Os X eta iPhone eta iPad inguruneetan funtzionatzen du. Lapurtutako edo galdutako gailua monitorizatu eta arakatzen du, eta aurpegi-harrapaketak egiten ditu lapurrarena eta nabigatzen ari zaren orriena. Erregistratu zer ere idatzi eta bidali testuak posta elektronikoz. Ez du gaztelaniazko bertsioa. Urtean 15 dolarreko kuota, aparatu bakoitzeko. baina deskontuak ditu, zenbat eta gailu gehiago gehitu.\nBilatu nire iPhonea . Programa natiboa eta doakoa da, iPhone 4, ΠMe zerbitzuaren bidez aktibatzen dena. Abantaila hau du: aplikazioa telefonora deskargatu eta aktibatutakoan -hau egin behar dela: nahi izanez gero -, haren kokapena noiztik jakin daiteke iOS sistema eragilea duen beste edozein telefono edo gailu, Appleren erabiltzaile-kodeak sartu besterik ez duzu egin behar.\nerabiltzaile kontaktuak movil-eu telefono txartel


Etxebarrik 1.000 euroko diru-laguntza eman dio Salvamento Maritimo Humanitario elkarteari | El Correo\nZurekinEtxebarrik 1.000 euroko diru-laguntza eman dio Salvamento Maritimo Humanitario elkarteari\nEtxebarrik 1.000 euroko diru-laguntza eman dio Salvamento Maritimo Humanitario elkarteari\n2015eko azaroan, errefuxiatuen krisia okerrera zihoala eta, Salvamento Marítimo Humanitario elkartea sortu zen Euskadin\nEtxebarriko Udalak gizarte larrialdietarako partida mantentzen jarraitzen du. Gaur egun, laguntza humanitariorako fondoak 2.000 euroko hornidura dauka. Garapenerako Lankidetza Saileko Zinegotzi ordezkariek 1.000 euroko larrialdi laguntza eman dute 2017ko aurrekontuetan kargatzeko, 'Salvamento Marítimo Humanitario' elkarteari laguntza eskaintzeko.\n2015eko azaroan, errefuxiatuen krisia okerrera zihoala eta, Salvamento Marítimo Humanitario elkartea sortu zen Euskadin. Duela hilabete batzuk, Etxebarriko Udaleko Lankidetza Saila GKE horrekin jarri zen harremanetan; informazioa jaso ondoren, ahal zen neurrian laguntzea ematea erabaki zen.\nLehenik eta behin GKEaren beraren 'Maydayterraneo' izeneko proiektua jarri zen martxan. Herritarren parte hartzea dauka oinarri. Zorionez, Etxebarri herri solidarioa eta parte-hartzailea da eta herritar askoren laguntza izan zuten; lokal batzuek (tabernak, batez ere), itsulapikoak jarri zituzten, gerora GKEari emateko dirua biltzeko.\nBeranduago, urrian, Gervasio Sánchez argazkilariaren argazki-erakusketa bat egin zen kultur etxean, 'Sarajevo, Guerra y Paz' izenburupean, Eudelen laguntzari esker, erakusketa ibiltari moduan mantendu baitu. EHelburua gerraren ondoriozko egoeren inguruan jendea sentsibilizatzea izan zen, Bosnian egindako argazkiak erabiliz.\nProiektu hori burutzeko SMH erakundearen elkarlana izan zen. Chiosen egiten duten lanaz gain, 'Just Wait' izeneko film laburra aurkeztu zuten. Izenburu gisa erabilitako 'aitzakia' hori da, hain zuzen ere, errefuxiatuek tokiko eta nazioarteko administrazioengandik jasotzen dutena, arreta emateko unean. Denboran luzatzen den esaldia, 'just wait', erantzun argirik eman gabe.\nBestalde, 'Maydayterraneo' proiektuaren xedea ekintza esparrua handitzea da, bai denbora aldetik, baita geografikoki ere. 2018ko martxotik aurrera hor egon nahi dute, printzipioz LIBIAko kostaldearen aurreko SAR eremuan, baina Espainiako Itsas Salbamenduaren kolaborazio-hitzarmen bat lantzeko aukera aztertuko dute, edozein unetan erantzuna sendotzeko aukerarekin, Alboraneko itsas eremuan gero eta ontzi gehiago abiatzen baitira.\nPrintzesa eta egurgileen komedia dibertigarria egongo da ikusgai Arriagan 'Oihaneko kuadrila' filma euskaraz estreinatuko da hainbat zinema aretotan


«Gipuzkoak iraunkortasunerantz aurrera egin behar du eta ekonomia zirkularra da horretarako bidea»\nelkarrizketa//PUBLIERREPORTAJEA - GIPUZKOAKO FORU ALDUNDIA // JOSE IGNACIO ASENSIO\nNatura-baliabideak ondare urria dira eta zabortegira botatzeak ez du zentzurik; hondakinak dira etorkizuneko lehengaia eta energia.\nJosé Ignacio Asensio Ingurumeneko eta Obra Hidraulikoetako diputatua da eta Gipuzkoak iraunkortasunerantz eta ekonomia zirkularrerantz egiteaz arduratzen da; hondakinen kudeaketaren arazoa ebatzi eta natura-baliabideak aurrezteko formulak aurkitzea dira bere eginkizunak. Horri dagokionez, zalantzarik gabe adierazi du “ezin dela herritarren ahalegina zabortegira bota. Beharrezkoak dira azpiegitura modernoak, gaika bildutakoa birziklatu eta birziklatu ezin denak sortzen duen hondakinen energia aprobetxatzeko. Hondakinak dira etorkizuneko lehengaia eta energia”.\nEkonomia zirkularra al da hondakinen arazoari irtenbidea emateko eredu onena?\nEkonomia zirkularrak jarduera ekonomiko orok hondakina sortu behar duela dioen paradigma birpentsatzera bultzatzen gaitu, eta erakusten digu hondakinak balio handiko baliabideak izan daitezkeela, lehengai edo energia bihur daitezke. Erronka horri aurre egiteko koordinatutako ahalegina egin behar dugu, pentsamoldeak aldatzeko, hondakinak aprobetxatzeko formula berriak ahalbidetzeko berrikuntza teknologikoa sustatzeko, birziklatzeko edo berreskuratzeko zailak diren materialak erabiltzea mugatzen duten arauak egiten jarraitzeko eta baliabide-xahutzea zigortzeko zerga-politikak ezarri eta gure lehengaiak erabat aprobetxatzen dituztenak saritzeko. Proposamen hori aztertzen hasiak gara Gipuzkoan eta ildo horretako proiektuak abiarazteko lanean ari gara. Esaterako, birziklapenaren alorrean diharduten eta hondakinak lehengai modura erabiltzen dituzten enpresen klusterra dugu.\nBa al dago Gipuzkoan ekonomia zirkularraren alorrean lanean dabilen enpresa edo entitateren bat?\nKlusterraren ekimenaz gain, badira esperientzia interesgarriak ere: plastikozko botiletatik abiatuta ehun-zuntza ekoizten duten enpresak, etxeko olioarekin biodiesela ekoizten dutenak edo birziklatutako ehunetatik arropa diseinatzen dutenak. Gizarte-alorrean ere badira balio handiko ekimenak, Elikagai Bankua edo Emaus, esaterako.\nEkonomia zirkularra diogunean, pentsamolde-aldaketaz ere ari gara. Ari al dira hori lortzeko gazteekin lanean?\nGazteenekin horren inguruan lan egitea funtsezkoa da. Haurrak bereziki sentiberak dira ingurumen-balioei dagokienean eta hori norbanakoen jokabidearekin eta hondakinen kudeaketarekin lotzen denean, gure aliatu onenak dira. Ingurumen Sailetik gazteenei zuzendutako ekimen didaktikoak eta dibulgaziozko jarduerak sustatzen ditugu, hala nola, sentsibilizazio-tailerrak –Kutxa fundazioarekin eta Ekogunerekin batera egiten ditugu−, Hondakinen prebentziorako Europako Astearen baitako ikastetxe-lehiaketak, baita urte osoan zehar egiten diren hainbat jarduera pedagogiko ere.\n“Ezin da herritarren ahalegina zabortegira bota. Beharrezkoak dira azpiegitura modernoak, gaika bildutakoa birziklatu eta birziklatu ezin denak sortzen duen hondakinen energia aprobetxatzeko. Hondakinak dira etorkizuneko lehengaia eta energia”\nGipuzkoako jendartea benetan inplikatzen al da baliabideen iraunkortasunaren helburu horretan?\nGipuzkoako jendartea asko inplikatu da, gaikako bilketan batez ere. Hori frogatzeko, portzentajeen bilakaera ikusi baino ez dugu: azken hamar urteotan % 20tik ia % 50era igo da, herrialde aurreratuenen zifretatik eta Europak 2020rako ezarritako helburuetatik gertu gaude. Une hauetan, erakundeek dute azpiegiturak abian hartzeko betebeharra, herritarren ahalegina zaborretara ez botatzeko eta hondakinak erabat aprobetxatzeko. Eta hori birziklapenaren bitartez edo energia-ekoizpenaren bitartez egin daiteke. Hori guztia, kalitate handiko zerbitzu moderno bati esker eta ingurumena errespetatuz egin behar da.\nBirziklatzea ingurumenaz arduratzearekin lotzen dugu maiz, ez dugu aukera ekonomiko gisa ikusten. Ba al du horrek garapen ekonomikorako benetako aukerarik?\nAukera hori ukaezina da. Hondakin bat lehengai modura erabiltzen badugu, arazoa aukera bihurtzen ari gara eta balioa ematen diogu hasiera batean hondakin zen horri eta isurtzeko kostua eskatzen zigun horri. Hori lortzeko, birziklatzeaz gain, prebenitu ere egin daiteke, adibidez, elikagaiak ez baditugu alferrik galtzen. Azken batean, baliabideak ahalik eta hoberen aprobetxatzea eta hondakinen tratamendu-kostuak murriztea lortzea da, behar baino lehengai gehiagoren kontsumoa ekiditea eta horren eraldaketan energia aurreztea. Prozesu horietan guztietan teknologia- eta enpresa-aukerak zabaltzen dira eta Gipuzkoarentzat aberastasun- eta enplegu-iturri bilaka daitezke, Europako herrialde aurreratuenetan gertatzen den moduan.\nHondakinen prebentzioari eta kudeaketari begira, industria- eta enpresa-ehuna ezinbesteko eragilea da. Inplikatzen al da lan horretan?\nOrokorrean uste duguna baino gehiago inplikatzen dira enpresak. Alderdi askotan, eta baita honetan ere, kudeaketa modernoa eta eraginkorra duten enpresak ditugu. Horren adibide dira industria-poligonoetako hondakin asimilagarrietatik hasi eta hiri-hondakinetara (RICIA deiturikoak) egindako bilketa-zifrak. Horien arabera, gaikako bilketa % 60 eta 70 baino handiagoa da. Gainera, industria-jardueraren berezko hondakinen tratamendua nabarmen hobetu da, ibaiak ikustea besterik ez daukagu.


206 erakundek Ekuadorko gobernuari eskatu diogu bere komunitateen justizia babes dezala, Chevronen aurrean – Tradener\nEkuadorko gobernuak abenduaren 16a arteko epea du Hagako Barrutiko Epaitegiak emandako laudoaren kontra apelazioa jartzeko. Hagako Barrutiko Epaitegia ISDS epaitegia da. Eman berri duen laudoaren bitartez, transnazionalaren petrolio erauzketarako jarduerek Ekuadorko Amazoniako indigena eta laborariei egindako kalteak erreparatuko lituzkeen Ekuadorko sententzia gauzatzea saihesten du, eta Texaco-Chevronen inpunitateari laguntzen dio.\nGobernuak ez badio laudoari apelazioa egiten, Ekuadorrek milaka milioi ordaindu beharko dizkio Chevroni, «konpainiaren irudiari egindako kalteagatik eta bere aurkako epaiketetan, urteetan metatutako kostuengatik».\nBidegabekeria horren aurrean, 206 erakundek Ekuadorko gobernuari eskatzen diogu gaur Hagako sententzia arbuia dezala eta apelatzeko errekurtsoa aurkez dezala. Hartara, justizia egiten lagunduko die Chevronek kaltetutako indigenen eta laborarien komunitateei, Ekuadorren burujabetza zainduko da eta ez da korporazioen inpunitatearen aldeko aurrekaririk egongo.\nHemen irakur dezakezu erakundeok Ecuadorko gobernuari igorri diogun gutuna: https://www.stopcorporateimpunity.org/nota-de-prensa-llamado-urgente-de-la-sociedad-civil-internacional-a-ecuador/?lang=es\nBerriak, Elkartasuna, Energia, Kanpainak, Uncategorized @eu